Αεροπορικά από Γκουανταλαχάρα για Τορεόν από 89 € | Skyscanner\nΑεροπορικά από Γκουανταλαχάρα για Τορεόν\nΘέλετε να κάνετε κάτι αυθόρμητα; Ποτέ δεν είναι αργά να κάνετε κράτηση ταξιδιού. Αυτή είναι η επιλογή μας για αεροπορικά εισιτήρια τελευταίας στιγμής για Τορεόν...\nΣτοιχεία πτήσης Γκουανταλαχάρα για Τορεόν\nΠόσα αεροδρόμια υπάρχουν σε Τορεόν;\nΥπάρχει ένα αεροδρόμιο σε Τορεόν: Τορεόν.\nΠοια είναι η καλύτερη τιμή για μετ' επιστροφής πτήση από Γκουανταλαχάρα προς Τορεόν;\nΗ καλύτερη τιμή που βρήκαμε στην Skyscanner για αεροπορικό εισιτήριο από Γκουανταλαχάρα προς Τορεόν είναι 89 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Γκουανταλαχάρα προς Τορεόν;\n1ώρες 19λεπτά είναι η μέση διάρκεια πτήσης από Γκουανταλαχάρα προς Τορεόν.\nΠόσες αεροπορικές εταιρείες πραγματοποιούν απευθείας πτήσεις από Γκουανταλαχάρα προς Τορεόν;\nΥπάρχουν 2 αεροπορικές εταιρείες που πραγματοποιούν πτήσεις απευθείας από Γκουανταλαχάρα προς Τορεόν.\nΠόσες πτήσεις πραγματοποιούνται την εβδομάδα από Γκουανταλαχάρα προς Τορεόν;\nΠραγματοποιούνται 7 πτήσεις την εβδομάδα από Γκουανταλαχάρα προς Τορεόν, από τον Αύγουστος.\nΔείτε τις πτήσεις από Γκουανταλαχάρα προς Τορεόν και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Τορεόν από Γκουανταλαχάρα.\nΠοια είναι η καλύτερη ημερομηνία για να κλείσετε τα εισιτήρια σας από Γκουανταλαχάρα προς Τορεόν?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Γκουανταλαχάρα προς Τορεόν απλά χρησιμοποιώντας το εργαλείο μας «Η καλύτερη στιγμή για κράτηση».\nΠαρακολουθήστε τις τιμές των αεροπορικών εισιτηρίων προς Τορεόν με την εγγραφή σας στην «Ειδοποίηση Τιμής» της Skyscanner .\nΑν επιθυμείτε να ταξιδέψετε αλλά δεν έχετε αποφασίσει ακόμα το πότε, μπορείτε να εκμεταλλευτείτε το εργαλείο «Φθηνότερος Μήνας» . Βρείτε στη διάρκεια ποιου μήνα υπάρχουν τα πιο φθηνά εισιτήρια προς Τορεόν κι απλά κλείστε τα!\nΧρήσιμες πληροφορίες πριν την κράτηση των εισιτηρίων σας από Γκουανταλαχάρα προς Τορεόν\nΑπόσταση από Τορεόν προς Γκουανταλαχάρα\nΧρόνος πτήσης από Τορεόν προς Γκουανταλαχάρα\nΠοιες αεροπορικές εταιρείες έχουν τα φθηνότερα αεροπορικά εισιτήρια από Γκουανταλαχάρα προς Τορεόν\nΠοιες αεροπορικές εταιρείες πετάνε απευθείας για Τορεόν από Γκουανταλαχάρα.\nΒρείτε συγκεντρωμένες όλες τις δυνατότητες που σας προσφέρει η Skyscanner για το ταξίδι σας προς Τορεόν\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Γκουανταλαχάρα προς Τορεόν.\nΚλείστε το ξενοδοχείο σας ή Νοικιάστε ένα αυτοκίνητο για το ταξίδι σας προς Τορεόν\nΕνοικίαση αυτοκινήτου από Τορεόν


Ράλι τιμών στα βενζινάδικα: Ολοταχώς για 2,5 ευρώ η βενζίνη - News In Greece\nΑρχική Οικονομία Ράλι τιμών στα βενζινάδικα: Ολοταχώς για 2,5 ευρώ η βενζίνη\nΡάλι τιμών στα βενζινάδικα: Ολοταχώς για 2,5 ευρώ η βενζίνη\nΝέες αυξήσεις – φωτιά στα καύσιμα, με την απλή αμόλυβδη να έχει ήδη ξεπεράσει τα δύο ευρώ, το diesel να κινείται γύρο στο 1,97 και το πετρέλαιο θέρμανσης να σκαρφαλώνει ακόμα και στο 1,62 ευρώ.\nΗ κατάσταση αναμένεται να δυσκολέψει ακόμα περισσότερο τις επόμενες ημέρες ως συνέπεια της ενεργειακής κρίσης, του πολέμου στην Ουκρανία και των δυτικών κυρώσεων στη Ρωσία.\nΟ αντιπρόεδρος του Συνδέσμου Πρατηριούχων και Εμπόρων Καυσίμων, Γιώργος Ασμάτογλου, δήλωσε στον ΣΚΑΪ και την εκπομπή «Αταίριαστοι» δεν απέκλεισε το ενδεχόμενο η βενζίνη να φτάσει ακόμα και στα 2,5 ευρώ στην ηπειρωτική χώρα.\nΉδη στη νησιωτική χώρα η τιμή της βενζίνης είναι μια ανάσα πριν τα 2,5 ευρώ με χαρακτηριστικά παραδείγματα την Ικαρία, όπου καταγράφεται τιμή στα 2,36 ευρώ και τα Κύθηρα με 2,38 ευρώ.\n«Αν δείτε σε καθημερινή βάση, οι αυξήσεις που γίνονται στο διυλισμένο προϊόν, είναι 10 με 12 λεπτά ανά διήμερο της αμόλυβδης βενζίνης και πολύ παραπάνω του πετρελαίου κίνησης και θέρμανσης. Γι αυτό έχει φτάσει αυτή τη στιγμή το πετρέλαιο κίνησης, που επηρεάζει ως κόστος της ενέργειας τα προϊόντα και τις υπηρεσίες, τα μεταφερόμενα αγαθά, να αγγίζει τα 2 ευρώ στα μεγάλα αστικά κέντρα», εξήγησε ο κ. Ασμάτογλου.\nΈκρουσε τον κώδωνα του κινδύνου λέγοντας ότι αν δεν γίνουν παρεμβάσεις, θα δούμε ακινητοποιημένα αυτοκίνητα «όπως βλέπουμε άδειες δεξαμενές στο πετρέλαιο θέρμανσης αυτή τη στιγμή». Πρόσθεσε δε, ότι οι πολίτες αγοράζουν μικρές ποσότητες πετρελαίου θέρμανσης ίσα για να περάσουν τις 5 ή 10 ημέρες του χιονιά.\nΠροηγούμενο άρθροΕλλείψεις σε φάρμακα αρχίζουν να εμφανίζονται στα ρωσικά φαρμακεία\nΕπόμενο άρθροΣτο φως το πόρισμα που αρχειοθέτησε τις καταγγελίες Βγενόπουλου κατά της Βασιλικής Θάνου\nΠατέλης – Συνέδριο Money Review: Να επιστρέψουν οι τράπεζες σε κερδοφορία...


Πτυχίο Λογιστικής & Χρηματοοικονομικών - Πανεπιστήμιο Frederick, Λευκωσία - Λεμεσός\nΤίτλος Σπουδών Πτυχίο Λογιστικής & Χρηματοοικονομικών\nΟι απόφοιτοι του Πτυχίου Λογιστικής και Χρηματοοικονομικών, απαλλάσσονται:\nστα 9 από τα 14 γραπτά του ACCA, UK (Association of Chartered Certified Accountants – Σύνδεσμος Ορκωτών Πιστοποιημένων Λογιστών), τόσο για το Επαγγελματικό όσο και για το Λογιστικό Τεχνικό μέρος των εξετάσεων,\nστα 8 από τα 15 γραπτά του ICAEW (Institute of Chartered Accountants of England and Wales – Ινστιτούτο Ορκωτών Λογιστών Αγγλίας και Ουαλίας)\nστα 12 από τα 16 γραπτά του AIΑ (Association of International Accountants – Σύνδεσμος Διεθνών Λογιστών), UK. Ο αριθμός απαλλαγών που επιτρέπεται στους αποφοίτους του Πανεπιστημίου Frederick είναι ο μέγιστος αριθμός που επιτρέπεται σε Ακαδημαϊκά Ιδρύματα. Οι απόφοιτοι του Πανεπιστημίου Frederick απαιτείται να περάσουν μόνο τα 4 εναπομείναντα γραπτά για να γίνουν μέλη αυτού του επαγγελματικού φορέα.\nΤο πρόγραμμα θέτει τα θεμέλια για μεταπτυχιακές σπουδές επιπέδου Master ή Διδακτορικού.\nΕπίσης οι φοιτητές μπορούν να παρακολουθήσουν συμπληρωματικές σπουδές για απόκτηση των επαγγελματικών προσόντων των σωμάτων:


Διασκέδασαν με τη ψυχή τους, τα μέλη του Πολιτιστικού Συλλόγου Κλειστού Κανήθου | Eviaportal.gr - Χαλκίδα\nΔιασκέδασαν με τη ψυχή τους, τα μέλη του Πολιτιστικού Συλλόγου Κλειστού Κανήθου\n12/7/2011 - Τελευταία ενημέρωση στις 12/7/2011 12:59:57 μμ\nΜια χαρούμενη γιορτή επιβράβευσης διοργάνωσε την Κυριακή 3 Ιουλίου, ο Εξωραϊστικός-Πολιτιστικός-Μορφωτικός-Περιβαλλοντικός-Σύλλογος της περιοχής του Κλειστού Αθλητικού Κέντρου Κανήθου για τα παιδιά, τους εφήβους και τους ενήλικες που παρακολούθησαν τα μαθήματα που διεξήχθησαν κατά την περίοδο Οκτώβρης 2010-Ιούνης 2011.\nΣτο χώρο του μικρού Γηπέδου Μπάσκετ των εγκαταστάσεων του Αθλητικού Κέντρου εκτέθηκαν τα έργα των μαθητών της Ζωγραφικής, των Χειροτεχνικών Κατασκευών και του Κοσμήματος. Συγγενείς, φίλοι, γείτονες και κάτοικοι της γύρω περιοχής είχαν την ευκαιρία να θαυμάσουν εξαιρετικές δημιουργίες που απέπνεαν ταλέντο, μεράκι, φαντασία και εκπληκτική τεχνική!\nΜετά από ένα σύντομο χαιρετισμό του προέδρου του Συλλόγου, Νίκου Θωμά, η βραδιά ξεκίνησε με τις εξαιρετικές ερμηνείες των μαθητριών του αρμονίου και του μαθήματος «Μουσικοκινητική και Φλογέρα».\nΑκολούθησαν τα τμήματα του Χορού που εντυπωσίασαν με τις χορευτικές τους ικανότητες σε Cha-cha-cha, Tango, Hip-hop και Ισπανικό Χορό. Κατόπιν, οι μαθητές παρέλαβαν τα Διπλώματα-Επαίνους από τις δασκάλες τους και ο Αντιπρόεδρος του Συλλόγου Γιάννης Τήνιος μαζί με το μέλος του Δ.Σ. Κώστα Γάρδα, πρόσφεραν ανθοδέσμες στις δασκάλες και τους μαθητές, ενώ η Ταμίας του Συλλόγου, Πόπη Αργύρη, δέχτηκε συγχαρητήρια για την άψογη διοργάνωση της εκδήλωσης.\nΤην ευθύνη της παρουσίασης του προγράμματος είχε η Γραμματέας, Μίνα Βαμβάκου, η οποία συνεχάρη και ευχαρίστησε εκ μέρους του Δ.Σ. του Συλλόγου όλους τους δασκάλους των μαθημάτων που ολοκληρώθηκαν επιτυχώς και συγκεκριμένα: Ζωγραφικής κ. Μαρία Σωτηρίου, Κοσμήματος κ. Χριστίνα Χατζητσοπάνη, Χειροτεχνικών Κατασκευών κ. Όλγα Πρωτόπαππα, Μουσικοκινητικής και Φλογέρας κ. Στέλλα Κάντια-Σπύρου, Γιόγκα και Πιλάτες κ.κ. Ιωάννα Σιαμέτη και Ευαγγελία Μακρυγιάννη, Αρμονίου κ.Μαριάννα Μπόχτη, Χορού κ. Ειρήνη Ζιαζιά και Σκάκι κ. Βαγγέλη Καλαϊτζή. Η γιορτή ολοκληρώθηκε, ως είθισται, με ευχές για καλό καλοκαίρι αλλά και με ευχές για βελτίωση των συνθηκών διαβίωσης με μείωση των προβλημάτων που υπάρχουν, τόσο στη γειτονιά μας, όσο και στην ευρύτερη περιοχή.\nΘα του πήγαινε πάντως το τραγούδι του Ν.Θωμά


Ούρσουλα Φον Ντερ Λάϊεν: Βιαστείτε! Καταρτίστε σχέδια ανάκαμψης, για να λάβετε ευρωπαϊκή χρηματοδότη\n«Είμαστε πολύ ευτυχείς που το Next Generation EU είναι μέρος του ΠΔΠ, είναι ακριβώς αυτό που προτείναμε», εξηγεί στην «Κ» η πρόεδρος της Επιτροπής.\nΕίναι κρίσιμης σημασίας να αρχίσουν τα κράτη-μέλη να καταρτίζουν αμέσως τα εθνικά σχέδια ανάκαμψης βάσει των οποίων θα αιτηθούν χρηματοδότηση από το Next Generation EU, το Ταμείο Ανάκαμψης των 750 δισ. ευρώ: αυτό είναι το μήνυμα της Ούρσουλα φον ντερ Λάιεν, προέδρου της Ευρωπαϊκής Επιτροπής.\n«Λυπούμαστε για τις περικοπές που έγιναν σε κάποια προγράμματα σε σχέση με τις αρχικές μας προτάσεις» απαντά. «Τα προγράμματα της Ε.Ε. για την υγεία, την έρευνα, τη διαχείριση της μετανάστευσης, όλα παρέχουν προστιθέμενη αξία πολύ υψηλότερο από το κόστος που συνεπάγονται. Αλλά δεν πρέπει να χάνουμε τη μεγάλη εικόνα: το ΠΔΠ και το NextGenerationEU μαζί παρέχουν 1,8 τρισεκατομμύρια ευρώ, περισσότερο από το 13% του Ακαθάριστου Εθνικού Εισοδήματος της Ε.Ε. το οποίο θα συμβάλλει στην υπέρβαση της κρίση, την επιστροφή στην ανάπτυξη και στον εκσυγχρονισμό. Περισσότερο από το 50% των κονδυλίων αυτών θα κατευθυνθεί σε πολιτικές εκσυγχρονισμού. Μιλάμε για σημαντική οικονομική δύναμη πυρός».\nΔιαβάστε επίσης: Πόσο μεγάλη επιτυχία ήταν τελικά τα 32 δις που θα λάβει η Ελλάδα από το Ταμείο Ανάκαμψης;\nΗ πρόεδρος της Κομισιόν δηλώνει στην «Κ» ότι είναι «σίγουρη» ότι θα προχωρήσουν οι αναγκαίες διαδικασίες ώστε το Next Generation EU να είναι έτοιμο να ενεργοποιηθεί ως το τέλος της χρονιάς.\nΠηγή: Καθημερινή, economico.gr


ΝΕΑ ΑΠΟ ΤΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ: 12 Μαρ 2012\nΣυνελήφθησαν δύο νεαροί, οι οποίοι διέπρατταν ληστείες στην ευρύτερη περιοχή της Πρέβεζας\nΣυνελήφθησαν, σήμερα το μεσημέρι, στην Πρέβεζα, από αστυνομικούς του Τμήματος Ασφαλείας Πρέβεζας, δύο ημεδαποί (Ρομά), ηλικίας 22 και 39 ετών, σε βάρος των οποίων είχαν εκδοθεί εντάλματα σύλληψης της κ. Ανακρίτριας Πρέβεζας, για σύσταση συμμορίας και ληστεία κατ΄ εξακολούθηση. Ειδικότερα, όπως προέκυψε από τη συστηματική αστυνομική έρευνα του Τμήματος Ασφάλειας Πρέβεζας, οι δύο ημεδαποί, διέπραξαν από κοινού τις παρακάτω ληστείες:\n- Την 08-03-2012 τα ξημερώματα, στο Κανάλι Πρέβεζας, μπήκαν σε σπίτι δύο ηλικιωμένων ημεδαπών και με την απειλή μαχαιριών τους αφαίρεσαν μικρό χρηματικό ποσό και ένα ρολόι.\n- Την 08-03-2012 τα ξημερώματα, στη Σαμψούντα Πρέβεζας, μπήκαν σε σπίτι, ηλικιωμένης ημεδαπής και με την απειλή μαχαιριού της αφαίρεσαν μικρό χρηματικό ποσό και ένα κινητό τηλέφωνο. Η έρευνα βρίσκεται σε εξέλιξη προκειμένου να διερευνηθεί το ενδεχόμενο εμπλοκής των δύο ημεδαπών και σε άλλες περιπτώσεις ληστειών-κλοπών. Οι συλληφθέντες θα οδηγηθούν στην Εισαγγελία Πρωτοδικών Πρέβεζας.\nΑναρτήθηκε από EPIRUSGATE Ετικέτες ΑΣΤΥΝΟΜΙΑ, ΠΡΕΒΕΖΑ, ΣΥΛΛΗΨΕΙΣ στις 9:41 μ.μ.\nΣυμμετοχή στις εκλογές και στήριξη Βενιζέλου απ' όλους,ζητούν οι Μ. Παντούλας και Θ. Οικονόμου\nΤη στήριξή τους στον Βαγγέλη Βενιζέλο εξέφρασαν οι βουλευτές Ιωαννίνων του ΠΑΣΟΚ, Μιχάλης Παντούλας και Θανάσης Οικονόμου, τονίζοντας όμως πως στη συγκεκριμένη χρονική συγκυρία ο νέος αρχηγός του ΠΑΣΟΚ, που θα εκλεγεί την επόμενη Κυριακή, θα πρέπει να στηριχτεί απ' όλους μέσα στην παράταξη για να καταφέρει να συσπείρωση τους ψηφοφόρους και να οδηγήσει το κόμμα στην νίκη. Ο κ. Παντούλας με δηλώσεις του χθες απεύθυνε κάλεσμα συμμετοχής σε όσους στήριξαν το ΠΑΣΟΚ ή ακόμη και όσους πικράθηκαν απ' αυτό τα τελευταία δύο χρόνια, ώστε η εκλογή του νέου του προέδρου να γίνει η αφορμή για ένα νικηφόρο ξεκίνημα μπροστά στις επικείμενες εθνικές εκλογές. Από την άλλη ο κ. Οικονόμου, μιλώντας στο Εθνικό Συμβούλιο του κόμματος, υπογράμμισε πως το ΠΑΣΟΚ οφείλει να τοποθετηθεί ξεκάθαρα για όλες τις μεταρρυθμίσεις που πρέπει να γίνουν την επομένη των εκλογών και να αποδείξει στην πράξη ότι είναι από την πλευρά της ανανέωσης του πολιτικού συστήματος.\nΑναρτήθηκε από EPIRUSGATE Ετικέτες ΒΑΓΓΕΛΗΣ ΒΕΝΙΖΕΛΟΣ, ΠΑΣΟΚ στις 7:12 μ.μ.\nΑναγνώστης για Κ. Τασούλα\nΉμουν στο ... Cafe το πρωί του Σαββάτου 10 Μαρτίου. Διάβασα που γράψατε σήμερα για τον βουλευτή Τασούλα ότι ήταν έξω εκείνη τη μέρα. Απορώ πραγματικά πως τα μαθαίνετε όλα. Εγώ τον πέτυχα εκεί όταν έπινα καφέ με τη φίλη μου. Φεύγοντας τον τράβηξα φωτογραφία με το κινητό μου. Σας τη στέλνω αν θέλετε να τη βάλετε.\nΕυχαριστούμε τον φίλο για τη φωτογραφία που μας έστειλε, η οποία επιβεβαιώνει την είδηση που αναρτήσαμε. Ελπίζουμε να αντιλαμβάνεται ότι για προφανείς λόγους κόψαμε το όνομα της καφερέριας. Εμείς πάντως τον Τασούλα τον "τσιμπήσαμε" το πρωί του Σαββάτου σε άλλο σημείο, κοντά στα παλιά ΚΤΕΛ.\nΑναρτήθηκε από EPIRUSGATE Ετικέτες ΑΝΑΓΝΩΣΤΗΣ, ΚΩΣΤΑΣ ΤΑΣΟΥΛΑΣ στις 6:47 μ.μ.\nΣυνάντηση Περιφερειάρχη με αντιπροσωπεία του Πανελλαδικού Συμβουλίου των Οικολόγων - Πρασίνων\nΑντιπροσωπεία του Πανελλαδικού Συμβουλίου των Οικολόγων – Πρασίνων, επισκέφθηκε σήμερα τον Περιφερειάρχη Ηπείρου κ. Αλέξανδρο Καχριμάνη, από τον οποίο ενημερώθηκε για δράσεις της Περιφέρειας σε διάφορους τομείς, για τα μεγάλα έργα, την ανεργία, τις Ε.Ο.Ζ. τις ανανεώσιμες πηγές ενέργειες, τις έρευνες για πετρέλαιο - φυσικό αέριο, τον πρωτογενή τομέα, τις κοινωνικές δομές, τις παρεμβάσεις στη λίμνη Παμβώτιδα κ.α.\nΑναρτήθηκε από EPIRUSGATE Ετικέτες ΑΛΕΚΟΣ ΚΑΧΡΙΜΑΝΗΣ, ΣΥΝΑΝΤΗΣΗ στις 6:29 μ.μ.\nΔημιουργία δημοτικής «ενεργειακής» ομάδας για εξοικονόμηση ενέργειας και πόρων στον Δήμο Ιωαννίνων\nΗ σωστή διαχείριση των οικονομικών σε συνδυασμό με την υλοποίηση έργων εξοικονόμησης ενέργειας και αναβάθμισης των δημοτικών κτιρίων και των πλατειών μπορεί να αποτελέσει ένα πολύ σημαντικό χρηματοδοτικό εργαλείο για τους οργανισμούς τοπικής αυτοδιοίκησης. Η προηγούμενη δημοτική αρχή του πρώην δήμου Ιωαννιτών, του Ν. Γκόντα, μετά από πολύ κόπο είχε καταφέρει να ενταχθεί στο πρόγραμμα «ΕΞΟΙΚΟΝΟΜΩ» εξασφαλίζοντας το ποσό του ενός εκατομμυρίου ευρώ. Αυτές οι πράσινες παρεμβάσεις αναμένονται σύντομα στο Πνευματικό Κέντρο Ιωαννίνων. Ο νέος λοιπόν διευρυμένος δήμος Ιωαννιτών οφείλει να επιμείνει σε αυτή την κατεύθυνση. Οφείλει αφενός να είναι προετοιμασμένος να διεκδικήσει παρόμοια προγράμματα και αφετέρου να αναπτύξει ένα ενδογενές «ενεργειακό σχέδιο δράσης» εξοικονόμησης ενέργειας. Αρχή του εγχειρήματος είναι η δημιουργία ειδικής δημοτικής «ενεργειακής» ομάδας που θα ασχοληθεί αποκλειστικά με την εφαρμογή άμεσων αλλά και μακροπρόθεσμων παρεμβάσεων Ανανεώσιμων Πηγών Ενέργειας και Εξοικονόμησης Ενέργειας στα δημοτικά κτίρια και στους κοινόχρηστους χώρους. Ταυτόχρονα απαραίτητη είναι η δημιουργία ενός «πράσινου κεφαλαίου», είτε από ιδίους πόρους του Δήμου, είτε από την λήψη ενός μικρού δανείου, το οποίο δεν θα επιβαρύνει τους δημότες, καθώς θα αποπληρωθεί σταδιακά από την εξοικονόμηση ενέργειας που θα προκύψει.. Έτσι, λοιπόν, θα μπορούσε ο Δήμος Ιωαννιτών να προχωρήσει στην επιλογή ορισμένων δημοτικών κτιρίων καταγράφοντας την ενεργειακή τους ταυτότητα και ειδικότερα την ετήσια κατανάλωση ενέργειας. Αξιοποιώντας λοιπόν, το αρχικό «πράσινο» κεφάλαιο θα έκανε στοχευόμενες παρεμβάσεις στο κέλυφος κάθε κτιρίου, στις εγκαταστάσεις θέρμανσης-ψύξης-φωτισμού και στον περιβάλλοντα χώρο (π.χ θερμομόνωση, τοποθέτηση φωτοβολταϊκών συστημάτων, τοποθέτηση ηλιακών συστημάτων, βελτίωσης της απόδοσης στους λέβητες, τοποθέτηση αυτόματων συστημάτων ελέγχου της ενέργειας των κτιρίων, λαμπτήρες εξοικονόμησης ενέργειας, τοποθέτηση ανεμιστήρων, χρήση βλάστησης στον προαύλιο χώρο κτλπ.). Με αυτό τον τρόπο, θα μπορούσε να εξοικονομηθεί ένα σημαντικό ποσό χρημάτων σε ετήσια βάση, δημιουργώντας ξανά το αρχικό «πράσινο» κεφάλαιο. Έτσι, ο Δήμος, θα είχε εκ νέου την δυνατότητα επανεπένδυσης αυτών των χρημάτων σε νέες πράσινες παρεμβάσεις. Απώτερος στόχος, σε λίγα χρόνια, να επέλθει η ενεργειακή αναβάθμιση του συνόλου των δημοτικών κτιρίων και η συγκέντρωση του αρχικού κεφαλαίου που δαπανήθηκε. Η δημοτική ενεργειακή ομάδα λοιπόν θα μπορούσε να αποτελέσει απαρχή για ποιο φιλόδοξες μακροχρόνιες προσπάθειες όπως:\n-Την αξιοποίηση των περιθωριοποιημένων περιοχών του Δήμου, με την κατάρτιση ενεργειακού χάρτη για την ανάπτυξη δημοτικών και ιδιωτικών πρωτοβουλιών σε Ανανεώσιμες Πηγές Ενέργειας.\n- Τη συμμετοχή στον βιοκλιματικό σχεδιασμό των νέων δημοτικών κτιρίων.\n- Την αξιοποίηση όλων των προγραμμάτων και όλων των χρηματοδοτικών εργαλείων Ανανεώσιμων Πηγών Ενέργειας και Εξοικονόμησης Ενέργειας που θα προκύψουν.\n- Την ενημέρωση των πολιτών για την χρήση νέων τεχνολογιών και εξοπλισμών με σκοπό την αποδοτικότερη χρήση, την εξοικονόμηση ενέργειας και την προστασία του περιβάλλοντος. Αναμφισβήτητα, αυτές τις δύσκολες εποχές, η τοπική αυτοδιοίκηση θα πρέπει να αξιοποιεί τα περιορισμένα κονδύλια με τον καλύτερο τρόπο. Ο σωστός σχεδιασμός, η ανταποδοτικότητα των έργων, η χρησιμοποίηση νέων τεχνολογιών, μπορούν να συμβάλουν στην ανάπτυξη του Δήμου μας, στην βελτίωση της καθημερινότητας του πολίτη και στην προστασία του περιβάλλοντος.\n*Αντιπρόεδρος Δ.Σ Ιωαννίνων\nΑναρτήθηκε από EPIRUSGATE Ετικέτες ΑΡΘΡΟ στις 6:07 μ.μ.\nΑρωμα Βενεζουέλας στην Πρέβεζα\nΗχοι και χρώματα από την μακρινή Βενεζουέλα πλημμύρισαν το απόγευμα του Σαββάτου την Λαική Αγορά Πρέβεζας με αφορμή την εκδήλωση που διοργάνωσε ο Δήμος Πρέβεζας, το Δημοτικό Ωδείο της πόλης, η Ομοσπονδία Κινηματογραφικών Λεσχών Ελλάδος (ΟΚΛΕ) και η Κινηματογραφική Λέσχη Πρέβεζας, σε συνεργασία με την Πρεσβεία της Βενεζουέλας. Το κοινό είχε την ευκαιρία να γνωρίσει την μεγάλη προσπάθεια που καταβάλλει η κυβέρνηση της Βενεζουέλας προκειμένου να κρατήσεις τα παιδιά μακριά από κάθε είδους εξαρτήσεις δίνοντάς τους ως ένα ισχυρό κίνητρο την ενασχόληση με την μουσική. : «Δόξα στον γενναίο λαό»,ήταν τα λόγια του μορφωτικού ακόλουθου της Πρεσβείας της Βενεζουέλας Ρεϊνάλντο Κάρπιο, ο οποίος με αυτό τον τρόπο απηύθυνε μήνυμα συμπαράστασης στον ελληνικό λαό, για όσα περνάει με τα μνημόνια και την οικονομική κρίση. Ο κ. Κάρπιο ανέφερε μεταξύ άλλων: «Για μας η σημερινή εκδήλωση αποτελεί μεγάλη τιμή και ευχαριστώ όλους όσοι συμμετείχαν στη διοργάνωση αυτής της εκδήλωσης. Εγώ προσωπικά, αλλά και ο λαός της Βενεζουέλας να ξέρετε πως συμπαραστεκόμαστε απόλυτα στον ελληνικό λαό». Από πλευράς του Δήμου χαιρετισμό απεύθυνε ο αντιδήμαρχος Γιώργος Φραγκούλης ο οποίος μεταξύ άλλων τόνισε: «Αφορμή για τη σημερινή εκδήλωση είναι η μουσική επανάσταση που έγινε στη Βενεζουέλα, που δίνει τη δυνατότητα σε πάνω από 240 χιλιάδες παιδιά και νέους στη Βενεζουέλα να έχουν τη μουσική ως διέξοδο και ως μέσο πραγματοποίησης των ονείρων τους. Υπάρχουν ιστορικοί και πολιτικοί δεσμοί, που ενώνουν τους δύο φίλους λαούς της Ελλάδος και της Βενεζουέλας. Η μουσική, παγκόσμια, αποτελεί ένα ξεχωριστό μέσο επικοινωνίας. Εμείς, σαν Δήμος, χαιρετίζοντας την προσπάθεια αυτή καλωσορίζουμε απόψε τους προσκεκλημένους και είμαστε έτοιμοι να ταξιδέψουμε νοερά εκφράζοντας την ευχή για ειρήνη και φιλία στους λαούς όλης της γης». Χαιρετισμό απεύθυνε επίσης ο γραμματέας της Κινηματογραφικής Λέσχης Πρέβεζας Δημήτρης Παπαδήμος, ο οποίος ευχαρίστησε την Πρεσβεία της Βενεζουέλας και τον Δήμο για την πρωτοβουλία τους να διοργανώσουν την εκδήλωση, ενώ ευχαρίστησε θερμά και τον Πρόεδρο της Ομοσπονδίας Κινηματογραφικών Λεσχών, κ. Δημήτρη Καλαντίδη, ο οποίος παρέστη στην εκδήλωση δίνοντας ιδιαίτερη έμφαση στην συμβολή του Κινηματογράφου στον πολιτισμό. Την εκδήλωση πλαισίωσε με εξαιρετικές λατινοαμερικάνικες μελωδίες το μουσικό σύνολο καθηγητών του Δημοτικού Ωδείου Σπύρος Δήμας με τους . Κωνσταντίνα Ντούσια (πιάνο), Δημήτρη Αποστολίδη (πιάνο), Χρίστο Τασούλα (κιθάρα), Αλέξανδρο Ναστούλη (βιολί) και , Γιώργο Χλίτσιο (βιόλα). Ακολούθησε η προβολή της ταινίας «Να τραγουδάς και να αγωνίζεσαι» του Αλμπέρτο Αρβέλο, ενώ στο τέλος της βραδυάς το κοινό είχε την ευκαιρία να δοκιμάσει εδέσματα βενεζολάνικης κουζίνας και ένα από τα χαρακτηριστικά ποτά της χώρας.\nΑναρτήθηκε από EPIRUSGATE Ετικέτες ΒΕΝΕΖΟΥΕΛΑ, ΠΡΕΒΕΖΑ στις 6:03 μ.μ.\nΦάρμα Χήτας: Προσφορά για τρίτεκνους και πολύτεκνους\nΗ Φάρμα Χήτας για την στήριξη της Ελληνικής οικογένειας, προσφέρει έκπτωση 10% σε τρίτεκνους και πολύτεκνους από τη Δευτέρα έως Τετάρτη . Να σημειωθεί πως η Φάρμα Χήτας διατηρεί κατάστημα λιανικής πώλησης στη Γέφυρα Καλογήρου στη Φιλιππιάδα, με όλα τα είδη κρέατος σε ιδιαίτερα ανταγωνιστικές τιμές. Η Φάρμα Χήτας δραστηριοποιείται στην παραγωγή και εμπορία χοιρινού κρέατος από το 1969. Η εταιρεία εξελίσσεται ακολουθώντας νέες τεχνολογίες και αναπτύσσεται συνεχώς συμβαδίζοντας με τις απαιτήσεις των καταναλωτών. Όλη η παραγωγική διαδικασία είναι βασισμένη στον έλεγχο και στην ταυτοποίηση των προϊόντων σε όλα τα στάδια, από την εκτροφή των ζώων μέχρι και την τυποποίηση του κρέατος, έτσι ώστε το τελικό προϊόν να είναι πλήρως συνδεδεμένο με την αλυσίδα παραγωγή.\nΕλληνικά & Οικονομικά από την Φάρμα Χήτας\nΑναρτήθηκε από EPIRUSGATE Ετικέτες ΠΡΟΣΦΟΡΕΣ στις 5:56 μ.μ.\nΤέσσερις προσλήψεις (ΠΕ-ΤΕ-ΔΕ) στο δήμο Φιλιατών\nΑπό μεθαύριο Τετάρτη 14 Μαρτίου αρχίζει η υποβολή αιτήσεων στο δήμο Φιλιατών για την πρόσληψη τεσσάρων εποχικών υπαλλήλων. Οι θέσεις αφορούν πτυχιούχους Πανεπιστημίου και ΤΕΙ και αποφοίτους Λυκείου, οι οποίοι θα στελεχώσουν τις ειδικότητες: ΠΕ Διοικητικού (1), ΤΕ Διοικητικού Λογιστικού (1), ΤΕ Πληροφορικής (1) και ΔΕ Χειριστών Η/Υ (1). Οι προσλήψεις θα γίνουν με συμβάσεις ιδιωτικού δικαίου ορισμένου χρόνου διάρκειας οκτώ μηνών. Περισσότερες πληροφορίες στο τηλ: 26643-60164.\nΑναρτήθηκε από EPIRUSGATE Ετικέτες ΔΗΜΟΣ ΦΙΛΙΑΤΩΝ, ΠΡΟΣΛΗΨΕΙΣ στις 3:59 μ.μ.\nΑΡΤΑ: Σε κατάσταση συναγερμού για το ιό της τριστέτσα\nΑπό τη Δ/νση Αγροτικής Οικονομίας & Κτηνιατρικής της Π.Ε. Άρτας εκδόθηκε το ακόλουθο δελτίο τύπου: "Η παρουσία του καταστρεπτικού ιού της τριστέτσα στην Άρτα σε ένα κτήμα της πεδιάδας που ανιχνεύτηκε από το Μ.Φ.Ι. μας κάνει να είμαστε σε κατάσταση συναγερμού, ώστε να αποτραπεί η διάδοση του ιού στα εσπεριδοειδή της περιοχής μας και να αποφύγουμε τα καταστρεπτικά οικονομικά αποτελέσματα που βιώνουν οι καλλιεργητές της Αργολίδας, Κορινθίας και Λακωνίας όπου ο ιός εξαπλώθηκε ραγδαία. Μετά την εμφάνιση της τριστέτσας σε φυτώριο της Λακωνίας εμφανίστηκε τριστέτσα και σε φυτώριο στην Κορινθία σε διετή δενδρύλλια μανταρινιάς ποικιλίας κλημεντίνης που προορίζονταν για μητρική φυτεία. Για το λόγο αυτό οι παραγωγοί όταν προμηθεύονται πολλαπλασιαστικό υλικό δηλαδή δενδρύλλια, αυτά πρέπει να προέρχονται είτε από τα φυτώρια της περιοχής μας που έχουν ελεχθεί από την υπηρεσία μας και είναι απαλλαγμένα από τον ιό της τριστέτσα, όπως έδειξαν τα αποτελέσματα των δειγμάτων που στείλαμε για ανίχνευση του ιού στο Μ.Φ.Ι. το έτος 2011, είτε από φυτώρια εκτός του Νομού τα οποία να συνοδεύονται απαραίτητα από φυτοϋγειονομικό Διαβατήριο. Το ίδιο πρέπει να γίνεται και κατά την εισαγωγή πολ/κου υλικού από άλλα κράτη μέλη της Ε.Ε. (Ιταλία). Συνιστάται να μη γίνεται χρήση εμβολίων από εσπεριδοειδή του Νομού και ιδιαίτερα από την περιοχή που ανιχνεύτηκε ο καταστρεπτικός ιός της τριστέτσας".\nΑναρτήθηκε από EPIRUSGATE Ετικέτες ΑΓΡΟΤΕΣ, ΑΡΤA στις 3:45 μ.μ.\nTο ΠΑΣΟΚ του μέλλοντός τους...\nΤους άκουγες και δεν πίστευες στα αυτιά σου. Ένας μετά τον άλλον έπεφταν σαν κοτόπουλα στη παγίδα του Βενιζέλου. Ο πολύς Πάγκαλος για παράδειγμα. Έσπευσε να δώσει γη και ύδωρ στον νέο αρχηγό αντί να αποσυρθεί διακριτικά στο σπιτάκι του μην επιτρέποντας στην ιστορία να διακωμωδήσει το πολιτικό του τέλος. Ο σκληρός Χρυσοχοίδης που υποβιβάσθηκε σε εθνικό αστυνόμο από το «ΒΗΜΑ», έσπευσε κι αυτός να προσκυνήσει τον Βενιζέλο. Για τον καιροσκοπισμό της Διαμαντοπούλου δεν θα μιλήσουμε, αυτή απλά δεν υπάρχει. Τουλάχιστο ο Ραγκούσης επέλεξε να κρυφθεί από προσώπου γης ως ένδειξη ντροπής για όσα συμβαίνουν στο ΠΑΣΟΚ, το κόμμα των νταβατζήδων και επίσημα πλέον. Το καλύτερο που έχουν να κάνουν όσοι σέβονται τον εαυτό τους είναι να εγκαταλείψουν γρήγορα αυτό το άδειο αμαρτωλό κουφάρι. Να το χαρίσουν στον Μπένι, στον Λοβέρδο, στη Γιαννακά, στον Ανδρουλάκη, στη διαπλοκή. Δεν μπορούμε να φαντασθούμε ότι ο Παπουτσής για παράδειγμα θα μείνει πίσω να υποδύεται τον λοχαγό τους. Είναι θέμα αξιοπρέπειας…\nΑναρτήθηκε από EPIRUSGATE Ετικέτες ΒΑΓΓΕΛΗΣ ΒΕΝΙΖΕΛΟΣ, ΠΑΣΟΚ στις 3:18 μ.μ.\nΤο ΠΑΣΟΚ της πρώτης δεκαετίας από την γέννησή του μπέρδεψε τα κόμματα της ελληνικής αριστεράς, είτε ήταν το ΚΚΕ, είτε η ευρωκομμουνιστική εκδοχή της. Έγινε αντικείμενο τριβών στο εσωτερικό τους, αλλά και συνεχών ταλαντεύσεων, θυμών και έλλειψη κατανόησης του φαινομένου. Τη μία φάση, όπως στις αρχές και στα μέσα της δεκαετίας του ογδόντα, το ΠΑΣΟΚ ανακηρυσσόταν σε δύναμη ακόμα και της αντιιμπεριαλιστικής επανάστασης. Στην επόμενη φάση το ΠΑΣΟΚ ήταν η πηγή του «κακού» που έπρεπε να διαλυθεί, όπως στα τέλη του ογδόντα και στις αρχές του ενενήντα του προηγούμενου αιώνα.Το ΠΑΣΟΚ ανέδειξε εκείνη την περίοδο της αριστερές δημοκρατικές παραδόσεις που υπήρχαν στην Ελλάδα και ανταποκρίθηκε σε πολλαπλά κοινωνικά αιτήματα. Ταυτόχρονα, όμως, προσέγγισε την λογική του συστήματος και οι κορυφές του βρέθηκαν σε σχέσεις εμπλοκής, ακόμα και άμεσης διαπλοκής, με τα στενά συμφέροντα όσων λεηλάτησαν και λεηλατούν την χώρα. Ο ηγετικός πυρήνας του ΠΑΣΟΚ έχασε την επαφή του με τις κοινωνικές δυνάμεις που το στήριξαν και από όπου προήλθε. Πολλά στελέχη του έγιναν σε μεγάλο βαθμό φορείς ενός επαρχιακού κοσμοπολιτισμού. Από θέσεις πατριωτισμού μετακινήθηκαν σε θεωρίες σύμφωνα με τις οποίες το σύγχρονο απαιτεί και παραίτηση από κάθε έννοια πατριωτισμού. Σε αυτό συνέβαλε και το γεγονός ότι πολλά στελέχη του δεν αναδεικνύονταν, πλέον, μέσα από κοινωνικούς αγώνες και ιδεολογικές αντιπαραθέσεις. Επιπλέον, ουδέποτε εργάστηκαν εκτός κρατικού μηχανισμού και κομματικών θέσεων, έγιναν ιερείς των ιδιωτικοποιήσεων, ενώ ταυτόχρονα συνέβαλαν, ιδιαίτερα μέσα στην κρίση που βιώνουμε, στην ιδιοποίηση του κράτους από την διαπλοκή και τους τραπεζίτες. Αρκεί να δει κανείς τα βιογραφικά πολλών υπουργών του ΠΑΣΟΚ και εύκολα θα κάνει την διαπίστωση. Οι ίδιοι με τον καιρό μετατράπηκαν από «επαγγελματίες πολιτικοί» σε επαγγελματίες υπουργοί που δεν μπορούν να ξεκολλήσουν από τις θέσεις τους, ούτε, βέβαια, να παραιτηθούν, ακόμα και αν καταστρέψουν την χώρα.Το παράξενο στις σχέσεις ανάμεσα στο ΠΑΣΟΚ και στα κόμματα της Αριστεράς είναι ότι το πρώτο μπερδεύει τα δεύτερα όχι μόνο στην περίοδο της ανόδου και βασιλείας του, αλλά και τώρα που βρίσκεται σε κατάρρευση. Το ΠΑΣΟΚ καταρρέει και η Αριστερά δεν μπορεί να δημιουργήσει σχέσεις συμμαχίας με τον κόσμο της δημοκρατικής παράταξης που για άλλη μια φορά επανέρχεται στις δημοκρατικές – αριστερές καταβολές του. Τα κόμματα της Αριστεράς πιστεύουν ότι οι δυνατές εναλλακτικές πρακτικές είναι είτε να ανοίξουν τις πόρτες τους «στο μπείτε σκύλοι να αλέστε», είτε νακαταλαμβάνονται από τον φόβο μην τυχόν και κολλήσουν καμιά βαριά αρρώστια από το ΠΑΣΟΚ και τις δυνάμεις που προέρχονται από αυτό.\nΑνάμεσα στις δυνάμεις του ΠΑΣΟΚ μπορεί κανείς με βάση τα μνημόνια να ξεχωρίσει σειρά ομάδων. Η πρώτη είναιεκείνη του «κοσμοπολίτικου επαρχιωτισμού». Αυτός στήριξε και στηρίζει τα «Μνημόνιο 1» και το «Μνημόνιο 2», καθώς και το Μεσοπρόθεσμο, όπως, επίσης και κάθε παραβίαση δημοκρατικών και κοινωνικών δικαιωμάτων. Συναίνεσε στην κατάργηση των εγγυήσεων του κοινωνικού κράτους καθώς και του κράτους δικαίου. Έχει ταυτιστεί με τα συμφέροντα και τη λογική της τρόικας και της ντόπιας διαπλοκής. Είναι έτοιμη να στηρίξει και ένα ακόμα «Μνημόνιο 3» καθώς και να σφάξειδικαιώματα και λαϊκό εισόδημα μέσα από τις επικείμενες επικαιροποιήσεις του Μνημονίου 2. Πρόκειται για μια ακραία νεοφιλελεύθερη πτέρυγα εντός του ΠΑΣΟΚ που θα το αποκτήσει τις επόμενες ημέρες ως ένα είδους λάφυρου για τον ραγιαδισμό που επέδειξε και την εξυπηρέτηση της διαπλοκής. Μια δεύτερη κατηγορία δυνάμεων που προέρχονται από το ΠΑΣΟΚ είναι εκείνες που στήριξαν όλη την άθλια πολιτική του Μνημονίου 1, του μεσοπρόθεσμού, της κατάργησης δικαιωμάτων, της επιτροπείας επί της χώρας, ενώ τμήμα τους συνέβαλε στην εισβολή του ΔΝΤ στα ελληνικά δρώμενα. Στήριξαν ακόμα και την παρουσία της ακροδεξιάς στην Κυβέρνηση. Οι δυνάμεις αυτές διαφώνησαν με το Μνημόνιο 2 και θα ήταν καλοδεχούμενες, αν αυτή η διαφωνία τους α) είχε δημόσια εκδηλωθεί με σταθερότητα πριν την απομάκρυνσή τους από τις υπουργικές θέσεις, από τις οποίες δεν παραιτήθηκαν, β) αξιολογούσαν αυτοκριτικά τα όσα άδικα έπραξαν σε βάρος της ελληνικής κοινωνίας (αντίθετα δείχνουν να μην έχουν καταλάβει τίποτα) και γ) δεν επιδείκνυαν τάσεις ηγεμονισμού που συνοδεύει την έλλειψη αυτοκριτικής αξιολόγησης της δικής τους στάσης και πρακτικής το προηγούμενο διάστημα. Οι δυνάμεις αυτές έχουν καταφέρει να γίνουν ο ανάστροφος καθρέφτης της ΝΔ. Εκείνες λένε ότι το πρώτο μνημόνιο είναι ορθό, αλλά όχι το δεύτερο. Η ΝΔ επιμένει να θεωρεί καταστροφικό το πρώτο μνημόνιο, αλλά όχι το δεύτερο που αποτελεί την συνέχεια του πρώτου. Ουδείς, όμως, μπορεί να παραβλέψει ότι τα Μνημόνια κινούνται συνολικά στην ίδια πολιτική γραμμή, έχουν την ίδια ραγιάδικη και κοινωνικά άδικηλογική. Με αυτές τις δυνάμεις καλά θα κάνουν τα κόμματα της αριστεράς να κρατήσουν αποστάσεις.Πιστεύω, ότι άλλες δυνάμεις που φεύγουν ακόμα και σήμερα από το ΠΑΣΟΚ μπορούν να βοηθήσουν τη χώρα και τον χώρο της δημοκρατικής, πατριωτικής, προοδευτικής παράταξης, αρκεί να δουν ουσιαστικά αυτοκριτικά τα τρία τελευταία χρόνια και να μην θέλουν να ηγεμονεύσουν και της επόμενης ημέρας. Οι δυνάμεις αυτές είναι απαραίτητες για έναν νέο πολιτικό σκηνικό αρκεί να παλέψουν με το παλιό, πριν από όλα μέσα τους. Θα είναι μεγάλο λάθος για οποιαδήποτε δημοκρατική αριστερή δύναμη να τους αγκαλιάσει άκριτα, χωρίς τις προαναφερόμενες προϋποθέσεις, όπως επίσης θα ήταν λάθος να τις απορρίψει κανείς ασυζητητή. Το μέλλον τους εξαρτάται από τη στάση που θα κρατήσουν οι ίδιες ως προς το χθες και τη θέση τους στο αύριο.Υπάρχουν και οι δυνάμεις που εξαρχής τάχθηκαν ενάντια στις μνημονιακές πολιτικές. Πολλές δε από αυτές, υπήρξαν οι πρώτοι που τις ανέλυσαν, εξήγησαν, ανέδειξαν την αρνητικότητά τους. Κάτι που δεν πρέπει να το ξεχνά η οργανωμένη αριστερά, που ούτε τα προβλήματα στο κοινωνικό κράτος, ή στις διαπραγμάτευσης είχε εντοπίσει, ούτε μελέτησε εκείνη πρώτη τις αρχικές δανειακές συμβάσεις καθώς και το πρώτο μνημόνιο. Που δεν είχε αρχικά κατανοήσει το πατριωτικό και δημοκρατικό πρόβλημα που είχε δημιουργηθεί. Με αυτές τις δυνάμεις τα αριστερά κόμματα οφείλουν να συνεργαστούν χωρίςνα παριστάνουν τους μικρομέγαλους.Η ιστορία έχει δείξει, ότι όταν η αριστερά νιώθει να έχει τα πάνω της, νομίζει ότι μετατράπηκε σε κάποιο είδοςBrandname, το οποίο δεν θα πρέπει να αλλοιωθεί από πολλές συνεργασίες, ιδιαίτερα αν είναι αυτές ισότιμες. Δεν λείπουν τα στελέχη της αριστεράς που φοβούνται ότι η συνεργασία με συνεπείς δημοκρατικές-αριστερές δυνάμεις θα αλλοιώσουν την πολιτική και το «όνομα» που νομίζουν ότι έχουν κατακτήσει. Μάλιστα ένα κομμάτι τους φοβάται μην αλλοιωθεί «το κάστρο»και πέσει από μέσα με τις δυνάμεις συνεργασίας, ως αυτές να είναι ο νέος δούρειος ίππος. Σε ένα άλλο κομμάτι τους ανησυχούν μήπως έρθουν «οι ξένοι» και φάνε από τα έτοιμα, δηλαδή από τις καρέκλες που ήδη νομίζουν ότι τους περιμένουν. Και οι δύο λογικές είναι βαθιά αντιενωτικές και δεν βοηθούν στην συγκέντρωση των απαραίτητων δυνάμεων. Διότι όπως εξηγώ και στις ομιλίες μου, σε αυτό τον τόπο, σε αυτή την ιστορική στιγμή υπάρχουν δύο ειδών ευθύνες. Εκείνες όποιων οδήγησαν την χώρα στην καταστροφή και εκείνες, εμάς των υπολοίπων που δεν καταφέρνουμε να την αποτρέψουμε. Να επιβάλλουμε μια πολιτική σωτηρίας.\nΑναρτήθηκε από EPIRUSGATE Ετικέτες ΑΡΘΡΟ, ΝΙΚΟΣ ΚΟΤΖΙΑΣ στις 2:34 μ.μ.\nΣε ημερίδα στους Αγίους Σαράντα ο Φίλ.Φίλιος\nΣε ημερίδα που οργάνωσε ο Δήμος Αγίων Σαράντα παραβρέθηκε το Σάββατο ο Δήμαρχος Ιωαννίνων Φίλιππας Φίλιος και ο δημοτικός σύμβουλος, μέλος της επιτροπής τουρισμού Νίκος Γκόλας. Βασικό αντικείμενο της ημερίδας ήταν η διατήρηση της αρχιτεκτονικής κληρονομιάς ως στοιχείο τουριστικής ανάπτυξης και στις εργασίες παρέστησαν ο Υπουργός Πολιτισμού της Αλβανίας, αρχιτέκτονες και αρχαιολόγοι, εκπρόσωποι των Δήμων, ο Έλληνας Γενικός Πρόξενος στο Αργυρόκαστρο και αντιπροσωπείες από τους Δήμους Ιωαννίνων, Ηγουμενίτσας και Κέρκυρας. Ο Δήμαρχος Ιωαννίνων Φίλιππας Φίλιος στην τοποθέτησή του σημείωσε ότι ο τουρισμός μπορεί να αποτελέσει πεδίο συνεργασίας μεταξύ των όμορων περιοχών. Τόνισε δε ότι υποχρέωση της τοπικής αυτοδιοίκησης είναι να δίνει πρακτικές λύσεις και να αναπτύσσει πρωτοβουλίες στήριξης και προβολής της περιοχής. Ο κ. Φίλιος στη διάρκεια της ημερίδας κατέθεσε τρεις προτάσεις: - Τουριστικές ανταλλαγές με τη συνεργασία της αυτοδιοίκησης και των κοινωνικών φορέων. Πρόκειται για πρόταση που η υλοποίησή της θα έχει οφέλη και για τις δύο περιοχές. - Διοργάνωση φόρουμ, κυρίως επιχειρηματικού περιεχομένου στις αρχές καλοκαιριού, υπό την αιγίδα των αρμόδιων υπουργείων και με τη συμμετοχή αυτοδιοίκησης, επιμελητηρίων και επιχειρηματιών, ώστε να προσδιοριστούν οι δυνατότητες και οι τομείς συνεργασίας. - Παροχή τεχνογνωσίας από το Δήμο Ιωαννιτών ειδικά στους τομείς της διαχείρισης νερού και απορριμμάτων. Η δημιουργία των απαραίτητων υποδομών και ειδικά η επίλυση προβλημάτων που σχετίζονται με την ενέργεια, τη διαχείριση των απορριμμάτων και την ποιότητα του νερού, αποτελούν προϋποθέσεις, όπως τόνισε ο Δήμαρχος, για την τουριστική ανάπτυξη. Οι προτάσεις έγιναν αποδεκτές και το επόμενο διάστημα θα περάσουν πλέον σε πρακτικό επίπεδο.\nΑναρτήθηκε από EPIRUSGATE Ετικέτες ΑΓΙΟΙ ΣΑΡΑΝΤΑ, ΦΙΛΙΠΠΑΣ ΦΙΛΙΟΣ στις 2:26 μ.μ.\n300 τόνοι ελαιόλαδου θα έρθουν στα Γιάννινα απ’ τη Μεσσηνία\nΜέχρι την Τετάρτη οι παραγγελίες στο Δήμο\nΠερίπου 300 τόνοι ελαιόλαδου θα διατεθούν από τους παραγωγούς της Μεσσηνίας στα Γιάννινα, όπως προβλέπει η συμφωνία που έκανε μαζί τους ο Δήμος Ιωαννιτών. Πρόκειται για έξτρα παρθένο ελαιόλαδο, για την πιστοποίηση της ποιότητας του οποίου ο Δήμος θα ζητήσει την βοήθεια της Περιφέρειας Ηπείρου, όπως ανέφερε σε δηλώσεις του ο πρόεδρος του Οργανισμού Κοινωνικής Προστασίας Φίλιππας Τσουμάνης. Ήδη δεκάδες δημότες έχουν καταθέσει αιτήσεις παραγγελίας στο Δήμο για το λάδι, ενώ η προθεσμία γι’ αυτές θα λήξει την ερχόμενη Τετάρτη. Η διαδικασία θα είναι νόμιμη, με αποδείξεις για τους καταναλωτές, διαβεβαίωσε ο κ. Τσουμάνης, ενώ η διανομή του ελαιόλαδου πιθανώς να γίνει στο χώρο του ΚΕΠΑΒΙ, αφού αυτός διαθέτει και πάρκινγκ. Πάντως, ο Δήμος εξετάζει τη δυνατότητα να φέρει κι άλλα αγροτικά προϊόντα σε τιμή παραγωγού στην πόλη μας.\nΑναρτήθηκε από EPIRUSGATE Ετικέτες ΦΙΛΙΠΠΑΣ ΤΣΟΥΜΑΝΗΣ στις 2:00 μ.μ.\nΟ Τσιάλια πήρε τα... βουνά!\nΜε μεθοδικότητα και προσέχοντας ακόμη και την παραμικρή λεπτομέρεια συνεχίζει τον προεκλογικό του αγώνα ο επιχειρηματίας Βασίλης Τσιαλιαμάνης. Αφού εδώ και καιρό έκανε το απαραίτητο επικοινωνιακό μπαμ σε κανάλια, εφημερίδες και ραδιόφωνα, ώστε να τον μάθουν οι πάντες τώρα έχει ρίξει βάρος στις περιοδείες στα χωριά. Πολύ τρέξιμο με προσωπική επαφή και προτάσεις για την επιχειρηματικότητα και την ανάπτυξη στην ύπαιθρο του νομού. Φαίνεται πως αφήνει την πόλη για το τέλος. Τον πεθυμήσαμε στα κανάλια και στελέχη της ΝΟΔΕ ομολογούν ότι δεν καλύπτεται το κενό του σε επίπεδο κομματικής εκπροσώπησης. Είναι "μανούλα" σε θέματα εμπορίου και απασχόλησης. Και εστιάζει εκεί αφού γνωρίζει ότι σε αυτόν τον τομέα παίζει μόνος. Θα πάει ψηλά. Το θέμα είναι πόσο...\nΑναρτήθηκε από EPIRUSGATE Ετικέτες ΝΕΑ ΔΗΜΟΚΡΑΤΙΑ στις 1:20 μ.μ.\nΡουτίνα για τον Κολόκα οι εκλογές\nΟ Κολόκας το σπορ των εκλογών το ξέρει απ' έξω κι ανακατωτά. Σαν βαλκανιονίκης των δρόμων ημιαντοχής ξέρει να κρατά δυνάμεις και αφήνει τους άλλους μπροστά, αφού ξέρει πολύ καλά ότι θα πρέπει να τα δώσει όλα μόλις χτυπήσει το καμπανάκι του τελευταίου γύρου. Όχι ότι τώρα κάθεται, αφού δεν αφήνει ούτε στιγμή να πάει χαμένη. Απλά δεν ανεβάζει στροφές και καλά κάνει. Συντήρηση των σχέσεών του με τους πολυάριθμους ψηφοφόρους του κάνει και έχει κλείσει και κάποιες σημαντικές μεταγραφές γαλάζιων στελεχών. Επίσημα δεν κάνει δηλώσεις και καλά κάνει και το αποφεύγει. Όμως και οι πέτρες ξέρουν ότι στοχεύει στο μεγάλο άλμα που θα τον κάνει να περάσει τον ανύπαρκτο Καλογιάννη και να πλασαριστεί στη δεύτερη θέση πίσω από τον Τασούλα. Όμως τον βλέπουμε να πηγαίνει πακέτο με τον Τσιαλιαμάνη και πραγματικά από τη θέση 2 μέχρι τη θέση 4 όλα είναι πιθανά. Καλογιάννης-Κολόκας-Τσιαλιαμάνης θα γίνει μιλάμε πραγματικά σφαγή. Μάχη στήθος με στήθος μέχρι το νήμα.\nΑναρτήθηκε από EPIRUSGATE Ετικέτες ΝΕΑ ΔΗΜΟΚΡΑΤΙΑ, ΠΑΝΤΕΛΗΣ ΚΟΛΟΚΑΣ στις 1:11 μ.μ.\nΟ μόνος που μπορεί και κυκλοφορεί στην αγορά\nΤο πρωί του Σαββάτου δόθηκε σε όλους μας μια καλή ευκαιρία να απολαύσουμε μετά από πολλές μέρες βροχής μια βόλτα στην αγορά των Ιωαννίνων. Είδαμε πολύ κόσμο να κυκλοφορεί στην πόλη και τέτοιες προεκλογικές εποχές πριν από χρόνια σε κάθε γωνία θα σκοντάφταμε επάνω σε πολιτικούς που θα έτρεχαν να μας σφίξουν το χέρι. Σήμερα που τα πράγματα ζόρισαν οι περισσότεροι από δαύτους δεν τολμούν να βγουν στον κόσμο και κρύβονται. Όχι όμως όλοι. Το πρωί του Σαββάτου είδαμε τον βουλευτή της Ν.Δ. στο νομό Κώστα Τασούλα να κυκλοφορεί στους κεντρικούς δρόμους να συζητά με τους πολίτες και να αντέχει να ακούει και κριτική από ορισμένους αντιμνημονιακούς ομοϊδεάτες του. Πράγμα σπάνιο στις μέρες μας αλλά το είδαμε με τα μάτια μας. Τον έτερο γαλάζιο βουλευτή (Σταύρο Καλογιάννη) αλλά και τους λοιπούς υποψήφιους δεν τους είδαμε. Γιατί άραγε; Α, για να μην αδικήσουμε κανέναν θα πρέπει να τονίσουμε ότι οι βουλευτές του ΠΑΣΟΚ απουσίαζαν στην Αθήνα για την Εθνική Συνδιάσκεψη και δεν βρίσκονταν στα Γιάννενα.\nΑναρτήθηκε από EPIRUSGATE Ετικέτες ΚΩΣΤΑΣ ΤΑΣΟΥΛΑΣ, ΝΕΑ ΔΗΜΟΚΡΑΤΙΑ στις 12:59 μ.μ.\nΝοίκιασε γραφεία ο γατρός\nΑεράτος και γεμάτος αισιοδοξία ο χειρουργός Φίλιππος Σιάκας έχει αρχίσει όχι μόνο τις περιοδείες του αλλά και την οριστικοποίηση της σύνθεσης του επιτελείου του. Συνεχώς δίπλα του σε ρόλο στρατηγού, πρώην αντιδήμαρχος της παράταξης Γκόντα που διατηρεί στενότατες σχέσεις με τον Αντώνη Σαμαρά από την εποχή της ΠΟΛ.ΑΝ. ενώ κομβικό ρόλο στα επικοινωνιακά έχει εμπειρότατος τοπικός δημοσιογράφος που έχει φάει τις εκλογές με το κουτάλι. Νοίκιασε γραφείο στη στοά Ορφέα και είναι πανέτοιμος για τις εκλογές. Η στήριξη των συναδέλφων του γιατρών είναι σημαντική και ο ίδιος φιλοδοξεί να πάει καλά. Και θα πάει.\nΑναρτήθηκε από EPIRUSGATE Ετικέτες ΝΕΑ ΔΗΜΟΚΡΑΤΙΑ στις 12:49 μ.μ.\nΗ Άννα και ο... "μπαλαμός"!\nΕκνευρισμένη είναι τελευταία η Anna Asimakopoulos αφού βλέπει τις λάθος επικοινωνιακές τακτικές που ακολουθεί να μην αποδίδουν και να εμφανίζεται άπατη στα γκάλοπ που παραγγέλνει. Κλεισμένη στο καβούκι της αποφεύγει τις δημόσιες εμφανίσεις και τις επισκέψεις σε χωριά για να μην φθαρεί. Που να 'χε ψηφίσει και το μνημόνιο. Μένει προσκολημένη σε πρακτικές περασμένων δεκαετιών. Έχει ξαμολύσει τα παπαγαλάκια της στην πιάτσα να πιάνουν κόσμο για λογαριασμό της και η ίδια κάνει μόνο τηλέφωνα σε τοπικούς παράγοντες. Μιλάμε για τραγικά λάθη. Οι λανθασμένες συμβουλές του ¨"μπαλαμού" επικοινωνιολόγου, έχουν αποδειχθεί καταστροφικές για την ίδια. Ο καιρός κυλά και ήδη έχει αρχίσει να καταλαβαίνει ότι τα πράγματα δεν κυλούν θετικά για την ίδια. Τώρα όμως εγκλωβίστηκε και πιθανότατα την πάτησε οριστικά.\nΑναρτήθηκε από EPIRUSGATE Ετικέτες ΑΝΝΑ ΑΣΗΜΑΚΟΠΟΥΛΟΥ στις 12:37 μ.μ.\nΟ... Del Panino υποψήφιος\nΜιας και πιάσαμε τον Στέλιο ας ξεκινήσουμε με αυτόν. Δεν λέει ο Λεύκοβιτς να ξεκολλήσει από τη Δωδώνης. Τα ραντεβού επίσημα και ανεπίσημα δίνονται... del panino στο κλασικό πλεόν στέκι. Εκεί μαζί με τους κλασικούς "ταρτούφους" και λοιπούς... Θωμούληδες που κάνει παρέα ο Στέλιος, τον είδαμε Σάββατο πρωί να τα λέει για πολύ ώρα με συγκεκριμένο αντιπεριφερειάρχη (Ηπείρου φυσικά). Όνομα δεν σας λέμε, όμως απ' ότι μάθαμε από συνεργάτη μας που βρισκόταν δίπλα και κρυφάκουγε, ο Στελάρας του ζήτησε στήριξη όχι μόνο από τον ίδιο αλλά και από την ισχυρή ομάδα που διαθέτει σε δήμο Ιωαννιτών και ΝΟΔΕ. Μόνο τότε, όπως του είπε θα κατέβει. Θέλει εγγυήσεις στήριξης ο Στέλιος από τους παράγοντες που τώρα γνωρίζει ότι δεν θα πατώσει για να πει το "ναι" και να τους κάνει τη χάρη να κατέβει υποψήφιος. Μιλάμε λίγο ακόμη και θα μας σαλτάρει! Ok ρε Στέλιο να στηριχθείς με σταυρούς. Εσύ τι τεμάχια θα φέρεις για το κόμμα σου; Και κυρίως πως θα πείσεις αυτούς που δεν ξέρουν ούτε τη φάτσα σου ότι έχεις ενδιαφέρον και προτάσεις για την περιοχή και ότι δεν κατεβαίνεις για τουρισμό επειδή στο επιβάλλει ο κολλητός σου ο Αβραμόπουλος;\nΑναρτήθηκε από EPIRUSGATE Ετικέτες ΝΕΑ ΔΗΜΟΚΡΑΤΙΑ στις 12:25 μ.μ.\nΜάρτης γδάρτης και κακός παλουκοκάφτης για τους υποψήφιους της Ν.Δ. στα Γιάννενα\nΌλοι οι Γιαννιώτες έχουμε ένα σωρό σκοτούρες αυτό το διάστημα και φυσικά ούτε ευρώ στην τσέπη!!!Δεν έχουμε να βάλουμε βενζίνη να πάμε μέχρι τα χωριά μας και ζοριζόμαστε να πάρουμε ένα δώρο στα ανίψια μας. Εκεί φτάσαμε. Το τελευταίο πράγμα που μας νοιάζει είναι να μάθουμε αν αποφάσισε τελικά ο Λεύκοβιτς να κατέβει στις εκλογές ή γιατί ντρέπεται η Ασημακοπούλου να πει δημόσια ότι τη βάφτισε ο Κωνσταντίνος Γλύξμπουργκ! Όμως για εκλογές πάμε σε λίγες εβδομάδες, οπότε θα πρέπει να σας κρατάμε ενήμερους για ό,τι συμβαίνει γύρω μας και συμβαίνουν πολλά. Σε λίγο περισσότερη ανάλυση για την κάθε υποψηφιότητα ξεχωριστά...\nΑναρτήθηκε από EPIRUSGATE Ετικέτες ΝΕΑ ΔΗΜΟΚΡΑΤΙΑ στις 12:19 μ.μ.\nΑπαγωγή από την Μοσάντ στην Ηγουμενίτσα!\nΤο μυστήριο της εξαφάνισης το 1995 στην Ηγουμενίτσα του Μπρούνο Μεγκρέ, συνεργάτη του τρομοκράτη Κάρλος, φωτίζει αναφορά του 2011 Ισραηλινού πράκτορα, προς την CIA που αναδημοσιεύουν σημέρα ,η εφημερίδα "ΤΑ ΝΕΑ" απο τα Wikileaks. Ο Μεγκρέ που ζούσε τότε στην χ Πέρδικα Θεσπρωτίας,θεωρείτο σύνδεσμος του Κάρλος με την 17η Νοέμβρη και τον ΕΛΑ, αλλά πιθανότατα ήταν και πράκτορας την Μοσαντ και της CIA. Στις 11 Νοεμβρίου του 1995 επιβιάστηκε στο πλοίο στο λιμάνι της Ηγουμενίτσας με προορισμό την Ανγκόνα της Ιταλίας. Οι ιταλικές αρχές ωστόσο επειδή ήταν στην κόκκινη λίστα των ανεπιθύμητων προσώπων, του απαγόρευσαν την αποβίβαση και τον έστειλαν πίσω στην Ελλάδα. Στην επιστροφή και δεκαπέντε λεπτά πριν το πλοίο φτάσει τστην Ηγουμενίτσα ο Μεγκρέ εξαφανίστηκε μυστηριωδώς χωρίς έκτοτε να δώσει σημεία ζωής. Στο email που έστειλε ο Ισραηλινός πράκτορας ισχυρίζεται ότι ο Μεγκρέ απήχθη απο την Μοσάντ για να μην πέσει στα χέρια των γαλλικών μυστικών υπηρεσιών που τον περιμεναν στην Ηγουμενίτσα και είχαν καταλάβει ότι ήταν διπλός πράκτορας. Στην συνέχεια μεταφέρθηκε απο τους Ισραηλινούς στην Ουγγαρία και από εκέι με πλαστό διαβατήριο φυγαδευτηκε στην Κούβα όπου και θα ζεί αν βέβαια είναι ζωντανός.\nΑναρτήθηκε από EPIRUSGATE Ετικέτες ΙΣΡΑΗΛ, ΛΙΜΑΝΙ ΗΓΟΥΜΕΝΙΤΣΑΣ, ΜΥΣΤΙΚΕΣ ΥΠΗΡΕΣΙΕΣ, ΤΡΟΜΟΚΡΑΤΙΑ, TERRORISM INVESTIGATIONS, TERRORISTS στις 11:35 π.μ.\nΜΕΛΕΤΕΣ – ΜΕΛΕΤΕΣ – ΜΕΛΕΤΕΣ ΚΑΙ ΑΠΟΤΕΛΕΣΜΑ ΜΗΔΕΝ !\nΠολλές μελέτες βλέπουμε ότι αποφάσισε να προεντάξει η Ειδική Επιτροπή Συντονισμού και εξειδίκευσης του ειδικού Προγράμματος ΑΝΑΣΑ για τον Αμβρακικό στην οποία προήδρευε ο υφυπουργός Ανάπτυξης Θ. Μωραϊτης και στην οποία παρέστησαν ο Περιφερειάρχης Ηπείρου Α. Καχριμάνης και ο Αντιπεριφερειάρχης Πρέβεζας Σ. Ιωάννου με παρευρισκομένους άλλους δημάρχους περιοχών του Αμβρακικού και μας κάνει να αναρωτηθούμε αν κάποια στιγμή στο μέλλον θα δούμε και κανένα ουσιαστικό έργο. Δεν έχουν περάσει 2-3 χρόνια από την υλοποίηση του έργου ΧΜ-ΕΟΧ 1999-2003 «Αμβρακικός, διαχείριση – αποκατάσταση και αναβάθμιση του διεθνούς σημασίας υδροβιοτόπου του Αμβρακικού Κόλπου» συνολικού προϋπολογισμού 3.489.424,00 ευρώ που αφορούσε τους νομούς Άρτας και Πρέβεζας και το μόνο που απέμεινε είναι 8 αυτόματοι τηλεμετρικοί σταθμοί μέτρησης ρύπανσης των υδάτων να σκουριάζουν σε διάφορα σημεία του Αμβρακικού χωρίς να έχουν τεθεί ακόμη σε λειτουργία. Καλώς ο δήμος Πρέβεζας ενδιαφέρθηκε για το αποχετευτικό του δίκτυο, εδώ στην Άρτα τι γίνεται; Τι έχουν γίνει οι μελέτες αποχετευτικών δικτύων στα χωριά της Άρτας πέριξ του Αμβρακικού που είχε εξαγγείλει ο πρώην Περιφερειάρχης Ηπείρου Πανοζάχος; Τα αυλάκια των χωριών του κάμπου είναι γεμάτα λύματα αποχετεύσεων από τους βόθρους που υπερχειλίζουν ακόμη και με λίγες βροχές. Θα δούμε φως στο τούνελ ή βρέθηκε άλλη μια φάμπρικα διασπάθισης δημοσίου χρήματος μέσω ατέλειωτων μελετών; Θα απομακρυνθούν τουλάχιστον τα βυθισμένα τσιμεντομπλόκς που βρίσκονται στην είσοδο του εμπορικού λιμανιού της Πρέβεζας; Θα γίνουν προστατευτικοί πρόβολοι στις εκβολές των τάφρων και των ποταμών για να μη μπαζώνονται κάθε χρόνο από την άμμο που μεταφέρουν τα κύματα ή κάθε χρόνο θα ασχολούμαστε με τα ίδια προβλήματα; Θα γίνουν όντως πράξη κάποια στιγμή οι προεντάξεις ή είναι ακόμη ένα προεκλογικό πυροτέχνημα του υφυπουργού Θάνου Μωραϊτη για την πολιτική του επιβίωση; Δυόμιση χρόνια υφυπουργός και δεν κούνησε ούτε μια στιγμή το δακτυλάκι του για τον Αμβρακικό γράφοντας στα παλιά του παπούτσια τους ψηφοφόρους του αν και επιφυλλασόμεθα για τον τρόπο με τον οποίο το κούνησε.\nΑναρτήθηκε από EPIRUSGATE Ετικέτες ΕΝΕΡΓΟΙ ΠΟΛΙΤΕΣ ΑΜΒΡΑΚΙΚΟΥ στις 11:22 π.μ.\n«Επανεκκίνηση του διαλόγου» ζήτησαν οι Πρυτάνεις από τα Γιάννενα\nΟι πρυτάνεις που συμμετείχαν στην 69η Σύνοδο Πρυτάνεων που πραγματοποιήθηκε στα Ιωάννινα, με ψήφισμά τους ζητάνε «επανεκκίνηση του διαλόγου για τις αναγκαίες θεσμικές αλλαγές με σεβασμό στη γνώμη της Πανεπιστημιακής Κοινότητας». Στο ψήφισμα γίνεται η διαπίστωση ότι «Επτά μήνες από την έναρξη ισχύος του Ν. 4009/2011, τα προβλήματα των Πανεπιστημίων έχουν οξυνθεί», ενώ τονίζουν ότι «η περίοδος αυτή σηματοδοτήθηκε εξαρχής από την έλλειψη διαλόγου και πνεύματος συναίνεσης από πλευράς υπουργείου Παιδείας». «Με τη νέα πολιτική ηγεσία του υπουργείου Παιδείας χρειάζεται να υπάρξει επανεκκίνηση του διαλόγου για τις αναγκαίες θεσμικές αλλαγές με σεβασμό στη γνώμη της Πανεπιστημιακής Κοινότητας», καταλήγει η σύνοδος. Η Σύνοδος εξέδωσε 14 ψηφίσματα για τη λειτουργία των ΑΕΙ, την χρηματοδότηση τους, το νέο νομοσχέδιο που ετοιμάζει το υπουργείο Παιδείας για την έρευνα, την φοιτητική μέριμνα και τις φοιτητικές εστίες, το μισθολόγιο των πανεπιστημιακών, το PSI στα πανεπιστήμια και άλλα θέματα.\nΗ 69η σύνοδος ξεκίνησε επεισοδιακά το απόγευμα της Παρασκευής, με συμπλοκές αστυνομικών δυνάμενων και φοιτητών καθώς και εργαζομένων στο πανεπιστήμιο, που είχαν συγκεντρωθεί έξω από το ξενοδοχείο. Μια ομάδα φοιτητών αριστερών παρατάξεων και εργαζομένων στο πανεπιστήμιο κινήθηκαν προς την είσοδο του ξενοδοχείου, φωνάζοντας συνθήματα κατά του νέου νόμου για την Τριτοβάθμια Εκπαίδευση. Ακολούθησαν συγκρούσεις με την Αστυνομία, η οποία έκανε χρήση χημικών και η κατάσταση προς στιγμήν ξέφυγε από τον έλεγχο. Δύο φοιτητές δέχτηκαν χτυπήματα από αστυνομικούς στο κεφάλι και μεταφέρθηκαν στο νοσοκομείο, ενώ άλλοι δύο τραυματίστηκαν όταν παρασύρθηκαν από διερχόμενο ΙΧ, ο οδηγός του οποίου δεν σταμάτησε.\nΑναρτήθηκε από EPIRUSGATE Ετικέτες ΣΥΝΟΔΟΣ ΠΡΥΤΑΝΕΩΝ στις 10:55 π.μ.\nΗ Διακοινοβουλευτική Συνέλευση Ορθοδοξίας και σήμερα στα Γιάννενα\nΣυνεχίζονται και σήμερα Δευτέρα 12 Μαρτίου οι εργασίες της Διακοινοβουλευτικής Συνέλευσης Ορθοδοξίας, οι οποίες ξεκίνησαν την Κυριακή το πρωί. Στις εργασίες λαμβάνουν μέρος εκπρόσωποι κοινοβουλίων από τη Ρωσική Ομοσπονδία, τις ΗΠΑ, τη Βουλγαρία, την Κύπρο, τη Λευκορωσία, την Πολωνία, την Ουκρανία, την Παλαιστινιακή Αρχή, το Λίβανο, την Αρμενία, την Τσεχία, την Αλβανία, την Ουγκάντα, το Σουδάν, τη Ζουαζιλάνδη, το Μαυρίκιο, τη Μπουργκίνα Φάσο, το Τσαντ, τη Ρουάντα και την Ελλάδα. Γενικός Γραμματέας της Διακοινοβουλευτικής είναι ο Βουλευτής Ιωαννίνων Μιχάλης Παντούλας.\nΑναρτήθηκε από EPIRUSGATE Ετικέτες ΜΙΧΑΛΗΣ ΠΑΝΤΟΥΛΑΣ στις 10:38 π.μ.\nΤο Πανελλαδικό Συμβούλιο των Οικολόγων Πρασίνων συνεδρίασε στα Γιάννενα\nΤην πρόταση των Οικολόγων Πρασίνων για τις προσεχείς εκλογές παρουσίασαν στα Ιωάννινα οι εκπρόσωποί τους, στα πλαίσια του Πανελλαδικού Συμβουλίου που πραγματοποιήθηκε στην πόλη. Με στόχο την είσοδό τους στη Βουλή οι Οικολόγοι Πράσινοι κατέθεσαν προτάσεις για την ορθολογική αντιμετώπιση της κρίσης, ενώ χαρακτήρισαν λανθασμένη την πολιτική των δύο μνημονίων και επεσήμαναν την αναγκαιότητα αναθεώρησης της πολιτικής τόσο σε εθνικό όσο και σε ευρωπαϊκό επίπεδο.\nΑναρτήθηκε από EPIRUSGATE Ετικέτες ΟΙΚΟΛΟΓΟΙ ΠΡΑΣΙΝΟΙ στις 10:20 π.μ.\nΣφοδρές χιονοπτώσεις πλήττουν από τα ξημερώματα τις ορεινές περιοχές του νομού Ιωαννίνων. Σε τέσσερα χωριά (Βραδέτο,Δίστρατο, Αετομηλίτσα και Μηλιά), η συγκοινωνία διεξάγεται υποχρεωτικά με αντιολισθητικές αλυσίδες. Η Υπηρεσία Πολιτικής Προστασίας απευθύνει έκκληση στους οδηγούς να είναι ιδιαίτερα προσεκτικοί, καθώς σε όλες τις ορεινές περιοχές πνέουν και ισχυροί άνεμοι με αποτέλεσμα ποσότητες χιονιού να μεταφέρονται στους δρόμους και να καθιστούν ακόμη πιο δύσκολη την οδήγηση. Οι χιονοπτώσεις αναμένεται να συνεχιστούν μέχρι και αύριο το απόγευμα.\nΑναρτήθηκε από EPIRUSGATE Ετικέτες ΑΠΟΧΙΟΝΙΣΜΟΣ, ΧΙΟΝΙΑ στις 10:09 π.μ.\nΘετικά εξετάζει το Υπουργείο Παιδείας τη λειτουργία Αρχιτεκτονικής στο Πανεπιστήμιο Ιωαννίνων\nΘετικά εξετάζει το Υπουργείο Παιδείας τη λειτουργία Αρχιτεκτονικής Σχολής στο Πανεπιστήμιο Ιωαννίνων «εφόσον τηρούνται τα ακαδημαϊκά κριτήρια» όπως δήλωσε από τα Ιωάννινα ο Αναπληρωτής Υπουργός Παιδείας Κωνσταντίνος Αρβανιτόπουλος, ο οποίος παρευρέθη στις εργασίες της 69η Συνόδου των Πρυτάνεων που πραγματοποιήθηκαν στην πόλη. Ο Αν. Υπουργός κατά την παραμονή του στα Ιωάννινα είχε συνάντηση με τον Περιφερειάρχη Αλέξανδρο Καχριμάνη και τον αρμόδιο Αντιπεριφερειάρχη για θέματα παιδείας Παντελή Κολόκα.\nΑναρτήθηκε από EPIRUSGATE Ετικέτες ΠΑΝΕΠΙΣΤΗΜΙΟ ΙΩΑΝΝΙΝΩΝ στις 10:02 π.μ.\nΟ Συνήγορος του Παιδιού στην Άρτα\nΑυριο Τρίτη 13 Μαρτίου πρόκειται να επισκεφθεί το 3ο Γενικό Λύκειο Άρτας μετά από πρόσκληση του Συλλόγου Διδασκόντων ο Συνήγορος του Παιδιού Γεώργιος Μόσχος.Ο κ. Μόσχος θα διδάξει και θα ενημερώσει μαθητές της Β΄ τάξης του σχολείου επί δύο διδακτικές ώρες και στη συνέχεια θα ακολουθήσει ενημερωτική συνάντηση συζήτηση με τους Συλλόγους Διδασκόντων του 3ου Γυμνασίου και του 3ου Γενικού Λυκείου Άρτας για τα δικαιώματα και τα προβλήματα των εφήβων.\nΑναρτήθηκε από EPIRUSGATE Ετικέτες ΑΡΤΑ στις 9:58 π.μ.\nΑύριο Τρίτη, 13 Μαρτίου στις 10:00 το πρωί συνεδριάζει η Επιτροπή Κοινωνικών Υποθέσεων της Περιφέρειας Ηπείρου.\nΑναρτήθηκε από EPIRUSGATE Ετικέτες ΠΕΡΙΦΕΡΕΙΑ ΗΠΕΙΡΟΥ στις 9:57 π.μ.\nΓιορτάστηκε η πολιούχος της Άρτας Αγία Θεοδώρα\nΔεν έγινε η Λιτανεία λόγω βροχής\nΜε λαμπρότητα και θρησκευτική κατάνυξη, παρουσία εκπροσώπων των τοπικών Αρχών αλλά και πλήθους κόσμου, πραγματοποιήθηκε την Κυριακή 11 Μαρτίου, ο εορτασμός της πολιούχου της Άρτας Αγίας Θεοδώρας. Το πρωί τελέσθηκε Πανηγυρική Θεία Λειτουργία στον ιερό ναό της Αγίας Θεοδώρας χοροστατούντος του Σεβασμιώτατου Μητροπολίτη Άρτας κ.κ. Ιγνατίου καθώς και των Μητροπολιτών Νεαπόλεως και Σταυρουπόλεως κ.κ. Βαρνάβα και Αιτωλίας & Ακαρνανίας κ.κ. Κοσμά. Η βροχόπτωση και ο άσχημος καιρός δεν επέτρεψαν φέτος να πραγματοποιηθεί η καθιερωμένη Λιτανεία. Από πλευράς εκπροσώπησης των Αρχών οικοδεσπότης ήταν, βέβαια, ο Δήμαρχος Αρταίων κ. Γιάννης Παπαλέξης ενώ στις εκδηλώσεις για τον εορτασμό της πολιούχου παρέστησαν οι βουλευτές Άρτας κ. κ. Χρήστος Γκόκας και Κώστας Παπασιώζος, ο Περιφερειάρχης Ηπείρου κ. Αλέξανδρος Καχριμάνης, ο Αντιπεριφερειάρχης Άρτας κ. Βασίλης Ψαθάς, οι Δήμαρχοι Νικ. Σκουφά κ. Ευστάθιος Γιαννούλης, Γ. Καραϊσκάκη κ. Δημήτρης Γαλλίκας, Πρέβεζας κ. Χρήστος Μπαΐλης, Σερβίων-Βελβεντού κ. Βασίλης Κωνσταντόπουλος, περιφερειακοί και δημοτικοί σύμβουλοι, πολιτικοί και στρατιωτικοί αξιωματούχοι και άλλοι επίσημοι προσκεκλημένοι. Στη ζωή και την δράση της Αγίας Θεοδώρας Βασιλίσσης Άρτης, η οποία γεννήθηκε το 1210 στα Σέρβια Κοζάνης, αναφέρθηκε στο κήρυγμά του ο Μητροπολίτης Νεαπόλεως και Σταυρουπόλεως Βαρνάβας ο οποίος τόνισε ότι η Αγία Θεοδώρα με τις αρετές και την πίστη της, μας δίνει τον τρόπο διεξόδου και διαφυγής από την κρίση.\nΑναρτήθηκε από EPIRUSGATE Ετικέτες ΑΓΙΑ ΘΕΟΔΩΡΑ, ΑΡΤΑ στις 9:49 π.μ.\nΔεύτερη Σύσκεψη με θέμα τους Πολιτιστικούς πόρους και τις Φυσικές ομορφιές του Πωγωνίου στην Βήσσανη\nΠραγματοποιήθηκε στην Βήσσανη τις 8 Μαρτίου 2011 η 2η προγραμματισμένη σύσκεψη, σχετική με την ανάδειξη του Πωγωνίου, με τριάντα πέντε περίπου συμμετέχοντες από το Δ.Σ. του Δήμου Πωγωνίου, τα Τοπικά Συμβούλια , τους Πολιτιστικούς και άλλους φορείς της περιοχής. Η Σύσκεψη βρίσκεται στο πλαίσιο των τριών συσκέψεων που έχουν προγραμματιστεί με στόχο την γνωριμία των σχετικών φορέων μεταξύ τους , την καταγραφή των πολιτιστικών πόρων και του αξιόλογου φυσικού περιβάλλοντος , τον προγραμματισμό ενεργειών ανάδειξης της περιοχής. Στην σύσκεψη εργασίας ακούστηκαν και κατεγράφησαν από τους φορείς που βρίσκονταν σε αυτήν, αρκετά στοιχεία σχετικά με την πολιτιστική κυρίως κληρονομιά που αφορούσαν τα χωριά του Δήμου Πωγωνίου όπως: Δελβινάκι, Κεφαλόβρυσο ,Παλαιόπυργο, Κτίσματα, Πωγωνιανή, Ορεινό, Άγιο Κοσμά, Βήσσανη, Δρυμάδες ,Δολό, Άνω Ραβένια, Χρυσσόραχη, Καλπάκι, Μαυροβούνι, Καστάννιανη, Ποντικάτες , Ωραιόκαστρο, Μερόπη κ.α. Πρώτος στόχος του Δήμου είναι η προβολή/ανάδειξη των αρκετών Μουσείων του Δήμου και για τον λόγο αυτό προγραμματίζει τις επόμενες ενέργειές του. Το Πωγώνι έχει πλούσια Πολιτιστική κληρονομιά και στόχος των ενεργειών του Δήμου είναι, παρά την δύσκολη οικονομική συγκυρία, να αναδείξει ως ενιαίο σύνολο τα πλεονεκτήματά του.\nΑναρτήθηκε από EPIRUSGATE Ετικέτες ΔΗΜΟΣ ΠΩΓΩΝΙΟΥ στις 9:46 π.μ.\nΣημαντικά έργα για την προστασία του Αμβρακικού κόλπου, προεντάχθηκαν στο πρόγραμμα «ΑΝΑΣΑ». Συγκεκριμένα όπως ανακοινώθηκε από την Περιφέρεια, στις 9/3/2012, κατά τη συνεδρίαση της Επιτροπής Συντονισμού και Εξειδίκευσης του Ειδικού Αναπτυξιακού Προγράμματος, στην οποία προήδρευσε ο Υφυπουργός Ανάπτυξης κ. Θ. Μωραϊτης, και στην οποία παρέστησαν ο Περιφερειάρχης Ηπείρου κ. Αλέξανδρος Καχριμάνης και ο Αντιπεριφερειάρχης Π.Ε. Πρέβεζας κ. Στράτος Ιωάννου, συμφωνήθηκε η κατάρτιση της πρότασης για ένταξη των έργων, των οποίων ο συνολικός προτεινόμενος προϋπολογισμός ανέρχεται σε 23.000.000 ευρώ, εκ των οποίων τα 13.000.000 περίπου αφορούν τις περιοχές Πρέβεζας και Άρτας.Ο Περιφερειάρχης κ. Αλέξανδρος Καχριμάνης σε δηλώσεις του, τόνισε ότι τα έργα που προωθούνται προς χρηματοδότηση είναι σημαντικά για τον Αμβρακικό Κόλπο, προσθέτοντας ότι οι φορείς υλοποίησης πρέπει να κινηθούν με ταχύτητα για να εξασφαλίσουν τις νομικές δεσμεύσεις γιατί τα χρονικά περιθώρια είναι στενά. Ο Αντιπεριφερειάρχης Π.Ε. Πρέβεζας κ. Στράτος Ιωάννου, χαρακτήρισε ιδιαίτερα θετικές τις αποφάσεις που πάρθηκαν σήμερα, προσθέτοντας ότι με τα έργα που προωθούνται θα γίνουν ουσιαστικές παρεμβάσεις για τη βελτίωση και προστασία του Αμβρακικού Κόλπου, ενώ θα στηρίξουν και την τοπική οικονομία σε Πρέβεζα – Άρτα.\nΑναρτήθηκε από EPIRUSGATE Ετικέτες ΑΜΒΡΑΚΙΚΟΣ ΚΟΛΠΟΣ στις 9:23 π.μ.\nΈνα ταξί με δυο επιβάτες, κάτω από αδιευκρίνιστες συνθήκες, έπεσε στο λιμάνι της Ηγουμενίτσας, κάτι που είχε ως αποτέλεσμα να χάσει τη ζωή της μια 30χρονη Αλβανίδα, η οποία επέβαινε σε αυτό. Ο 36χρονος οδηγός ταξί, που είναι καλά στην υγεία του, ανασύρθηκε από τη θάλασσα από λιμενικούς και μεταφέρθηκε για προληπτικούς λόγους στο κέντρο υγείας Φιλιατών. Ωστόσο, η 30χρονη είχε εγκλωβιστεί μέσα στο αμάξι και χρειάστηκε η συνδρομή ιδιώτη δύτη για να απεγκλωβιστεί από το βυθισμένο όχημα. Εν συνεχεία διακομίστηκε στο κέντρο Υγείας Ηγουμενίτσας, όπου και διαπιστώθηκε ο θάνατός της.\nΑναρτήθηκε από EPIRUSGATE Ετικέτες ΛΙΜΑΝΙ ΗΓΟΥΜΕΝΙΤΣΑΣ στις 9:06 π.μ.\nΑπεγκλωβίστηκαν 3 βρετανοί σκιέρ από το χιονοδρομικό της Βασιλίτσας\nΤρεις Βρετανοί σκιέρ, δύο άνδρες και μία γυναίκα που αγνοούνταν από το μεσημέρι του Σαββάτου στην Βασιλίτσα, απεγκλωβίστηκαν 2 ώρες μετά τα μεσάνυχτα της Κυριακής από τους διασώστες της 5ης ΕΜΑΚ Ιωαννίνων. Οι σκιέρ έχασαν τον προσανατολισμό τους και δεν μπορούσαν να επιστρέψουν αφού παράλληλα έπεφτε ομίχλη και χιόνιζε. Χρησιμοποιώντας το κινητό τους, κάλεσαν τον Πανευρωπαϊκό αριθμό έκτακτης ανάγκης 112, κι έτσι ειδοποιήθηκαν οι διασώστες. Τη διάσωση ανέλαβαν μέλη της 5ης ΕΜΑΚ Ιωαννίνων και σε συνεργασία με εθελοντές διασώστες, τις τοπικές αρχές και τους ανθρώπους του χιονοδρομικού εντόπισαν τους σκιέρ και τους απεγκλώβισαν με ασφάλεια.\nΑναρτήθηκε από EPIRUSGATE Ετικέτες ΧΙΟΝΟΔΡΟΜΙΚΟ ΚΕΝΤΡΟ ΒΑΣΙΛΙΤΣΑΣ στις 9:01 π.μ.


Χωρίς αίμα (προσωρινά εξαντλημένο) – Αλεσσάντρο Μπαρίκκο | Βιβλιοπωλείο Πατάκη\nΧωρίς αίμα (προσωρινά εξαντλημένο)\nΚωδικός προϊόντος: 05711\nΣυγγραφέας Αλεσσάντρο Μπαρίκκο\nΤιμή εκδότη με ΦΠΑ 8,04 €\nΤίτλος Πρωτοτύπου Senza sangue\nΣτο ξάγναντο, το παλιό υποστατικό του Μάτο Ρούιο στεκόταν σβηστό, λαξεμένο σε μαύρο φόντο, κόντρα στο φως του δειλινού. Μοναδικό στίγμα στο αδειανό περίγραμμα του κάμπου. Οι τέσσερις άντρες έφτασαν με μια παλιά Μερσεντές. Ο δρόμος ήταν σκαμμένος και ξερός - ένας φτωχός αγροτικός δρόμος. Από το υποστατικό, ο Μανουέλ Ρόκα τούς είδε. Πλησίασε στο παράθυρο. Πρώτα είδε τη στήλη της σκόνης να υψώνεται πάνω από τις κορφές του καλαμποκιού. Ύστερα άκουσε τον ήχο της μηχανής. Κανένας δεν είχε πια αυτοκίνητο σ` εκείνα τα μέρη. Ο Μανουέλ Ρόκα το ήξερε αυτό. Είδε τη Μερσεντές να ξεμυτίζει στο βάθος κι έπειτα να εξαφανίζεται πίσω από μια αράδα βελανιδιές. Ύστερα έπαψε να κοιτάζει. Στράφηκε προς το τραπέζι κι ακούμπησε το χέρι του στο κεφάλι της κόρης. Σήκω, της είπε. Πήρε ένα κλειδί από την τσέπη, το απίθωσε στο τραπέζι κι έκανε ένα νεύμα στο γιο. Αμέσως, είπε το αγόρι. Ήταν παιδιά, δύο παιδάκια. «Τα μυθιστορήματα του Μπαρίκκο κατοικούν σ` έναν τόπο ανάμεσα στο μύθο και στο σουρεαλισμό, με μια υπόγεια ποιητικότητα κι ένα υπαρξιακό μπλακ χιούμορ. Το Μετάξι, παρά την τεράστια διεθνή του επιτυχία, διατήρησε τον καλτ χαρακτήρα του. Το Χωρίς αίμα είναι μια επιστροφή στη λιτότητα και τη συντομία της φόρμας που έκανε το Μετάξι τόσο γοητευτικό και εκθαμβωτικά ωραίο...» Eφ. Observer «Η πεμπτουσία του τι σημαίνει να είσαι άνθρωπος περιλαμβάνεται ολόκληρη σ` αυτό το ολιγοσέλιδο έργο». Εφ. Guardian «Ένα σύγχρονο παραμύθι για ενήλικες... ο Μπαρίκκο είναι ο νέος Χανς Κρίστιαν Αντερσεν». Εφ. Daily Mail


Ομιλία του Υπουργού Οικονομικών, Ευκλείδη Τσακαλώτου, στη Διαρκή Επιτροπή Οικονομικών Υποθέσεων της Βουλής, στη συζήτηση επί του σχεδίου νόμου «Κύρωση του Κρατικού Προϋπολογισμού οικονομικού έτους 2016» - Ομιλίες - Υπουργείο Οικονομικών\nΚυρίες και κύριοι Συνάδελφοι, μόνο ένα σχόλιο για την προηγούμενη συζήτηση. Ο κύριος Βεζυρόπουλος δεν νομίζω ότι παρακολούθησε την συζήτηση για τα capital controls που είχαμε στην Ολομέλεια την Τρίτη. Εκεί εξήγησα ότι τα ελληνικά μου καλυτερεύουν περισσότερο και πιο γρήγορα από ό,τι τα οικονομικά της Ν.Δ. και ότι η πρόταση πως οι επιπτώσεις των capitals controls δεν είναι τόσο βαριές όσο περιμέναμε αρχικά, δεν είναι ίδιο με την πρόταση ότι δεν είχαν επιπτώσεις τα capital controls. Μπορείτε να ανατρέξετε στην συζήτηση που έγινε. Αυτό είπα. Ποτέ κανείς δεν είπε ότι δεν είναι σοβαρά.\nΠάμε τώρα στον Προϋπολογισμό για τον οποίο ο Χρήστος Σταϊκούρας είπε ότι είναι αντιαναπτυξιακός και ενώ η Ελλάδα πηγαίνει προς ύφεση, η Ευρωπαϊκή Ένωση «επιταχύνει προς τα εμπρός». Η πρόβλεψή του ΔΝΤ για το 2015 είναι για την Ευρωζώνη 1,5% και για το 2016 1,6%. Επιτάχυνση δεν το λες. Πιο πολύ θυμίζει κάποιον μεθυσμένο ο οποίος μετά από το μπαρ, πηγαίνοντας σπίτι με αργούς ρυθμούς, σκοντάφτει σε ένα πεζούλι και για λίγη απόσταση πηγαίνει λίγο πιο γρήγορα.\nΌπως ξέρετε και αυτοί οι αριθμοί, οι πενιχροί αριθμοί, που είναι οι πιο χαμηλοί, μετά από μια παγκόσμια ύφεση, κρύβουν πολύ μεγάλες αποκλίσεις. Τέτοιες μεγάλες αποκλίσεις υπάρχουν πίσω από τα ευρωπαϊκά επίπεδα ανεργίας, όπου το 2016, η Κομισιόν, λέει ότι θα είναι 10,6% και για το 2017 προβλέπει μέσο όρο, 10,3. Ούτε αυτό το λες επιτάχυνση μείωσης της ανεργίας. Και πάλι, όπως είπα, υπάρχει μεγάλη απόκλιση.\nΗ Ελλάδα, βεβαίως, είναι μια από τις χώρες που είναι μέρος αυτής της απόκλισης, όπως θα περίμενε κανείς για μια χώρα που μετά το 2010, έχει χάσει 25% του Α.Ε.Π. της. Πολύ μικρό κομμάτι από αυτό, ελάχιστο, στοn τελευταίο χρόνο του ΣΥ.ΡΙΖ.Α.. Επαναλαμβάνω, το 25%, που έχασε η ελληνική οικονομία, είναι ο αριθμός που θα πρέπει να έχετε πάντα στο νου σας και να σκέφτεστε ότι έγινε από τις κυβερνήσεις ΠΑ.ΣΟ.Κ., Ν.Δ., Οικουμενικής και ΠΑ.ΣΟ.Κ. με ΝΔ…\nΤώρα, η Ελλάδα, βεβαίως, ξαναμπαίνει σε ύφεση και συνεχώς, αναδιαρθρώνονται και αλλάζουν αυτές οι προβλέψεις, προς τα πάνω. Τώρα, έχουμε φτάσει στο ότι αυτή η πρόβλεψη, μπορεί, για το 2015 να είναι το 0% και για το 2016 0,07%, όταν πριν από λίγους μήνες, προβλέπαμε ύφεση 2,6% και 2%, αντιστοίχως. Την ίδια στιγμή, στην Ευρωπαϊκή Κεντρική τράπεζα, είναι πολύ μακριά από τον πληθωριστικό στόχο του 2%.\nΣτην Ελλάδα όλοι θέλουμε να συμμετέχουμε και εμείς στη νομισματική χαλάρωση και είμαι πολύ αισιόδοξος ότι θα έχει συμμετοχή η Ελλάδα σε αυτό το πρόγραμμα, το 2016, αλλά ας είμαστε όλοι και όλες ειλικρινείς, μιας και ακόμη δεν ξέρουμε ποια θα είναι η επίπτωση αυτής της νομισματικής χαλάρωσης στην ελληνική και ευρωπαϊκή οικονομία.\nΜε οποιοδήποτε ιστορικό προηγούμενο, η κεντρική ερώτηση που έχουμε δεν είναι γιατί η Ελλάδα, τώρα, είναι σε στασιμότητα, όταν η Ε.Ε. επιταχύνει προς τα εμπρός, αλλά γιατί ολόκληρη η ευρωζώνη, είναι σε αυτή την κατάσταση που είναι.\nΈχει αυτό κάτι να κάνει με την ευρωπαϊκή αρχιτεκτονική, χρηματοοικονομική και οικονομική; Θα ήθελα να ξέρω, κάποια στιγμή, την άποψη των κομμάτων της Αντιπολίτευσης: Έχει ή δεν έχει να κάνει;\nΣτο προσχέδιο του προϋπολογισμού, είχα πει ότι τα κόμματα της Αντιπολίτευσης, έδωσαν όλο το βάρος της χειροτέρευσης του 2015, στην Κυβέρνηση του ΣΥ.ΡΙΖ.Α.. Μάλιστα, ο κ. Βορίδης, που του αρέσουν πολύ τα μεταφορικά σχήματα, είπε ότι δεν είχε κανένα ρόλο η Ν.Δ. και τα άλλα κόμματα. Όταν μίλαγαν για Grexit και για την καταστροφή που θα έρθει στην Κυβέρνηση του ΣΥ.ΡΙΖ.Α., έλεγε - πολύ ευγενικά και με αίσθημα συμπαράστασης προς την Κυβέρνηση του ΣΥ.ΡΙΖ.Α. - ότι εμείς, απλά, τους λέγαμε ότι υπάρχει ένας τοίχος μπροστά και εσείς πατάτε το γκάζι. Αυτό που δεν σας είπε όμως ο κ. Βορίδης είναι το ποιος έχτισε αυτόν τον τοίχο. Βήμα- βήμα, τούβλο- τούβλο χτίστηκε αυτός ο τοίχος και χτίστηκε από τα κόμματα της Κεντροαριστεράς και της Κεντροδεξιάς, για είκοσι χρόνια, για να μην μπορεί να αλλάξει. Ερωτώ, λοιπόν, τα κόμματα της Ν.Δ. του Ποταμού και του ΠΑ.ΣΟ.Κ.: αυτός το τοίχος, πρέπει να αλλάξει; Πρέπει να έχουμε διαφορετική αρχιτεκτονική, οικονομική και χρηματοπιστωτική ή είναι αυτό κάτι που δεν το πιάνουμε καθόλου και εδώ στην Ελλάδα, κάνουμε κριτική στον ΣΥ.ΡΙΖ.Α. και στην Κυβέρνηση ΣΥ.ΡΙΖ.Α.-ΑΝ.ΕΛΛ. και όταν πάμε στο Ευρωπαϊκό Λαϊκό Κόμμα ή στα άλλα ευρωπαϊκά κόμματα, λέμε: «τι ωραία τα κάνουμε στην Ευρωζώνη, τι ωραίος είναι αυτός ‘ο τοίχος’ και δεν πρέπει να αλλάξουμε τίποτα.». Επίσης και σε αυτό θα ήθελα μια απάντηση, την οποία είμαι σίγουρος ότι ο κ. Βορίδης θα μας δώσει.\nΗ χειροτέρευση της Ευρωζώνης, σε όρους ανάπτυξης, που μας παρουσίασε ο Πιέρ Μοσκοβισί, στο προηγούμενο Ecofin και στο προηγούμενο Eurogroup, όπου ήταν πολύ απαισιόδοξοι και δεν είχαν όλοι την αισιόδοξη προδιάθεση του κ. Σταϊκούρα, μας είπαν ότι είναι αποτέλεσμα της χειρότερης οικονομικής επίδοσης της Κίνας.\nΌμως, είναι εξωγενές αυτό το φαινόμενο, δεν έχει καμία υποχρέωση η Ευρώπη να επηρεάσει τους ρυθμούς της παγκόσμιας ανάπτυξης; Το ξέρετε ότι η Ευρώπη πια δεν είναι μικρή, ανοικτή οικονομία όπως είναι η Γερμανία, που μπορεί να αδιαφορήσει για τις επιπτώσεις της δικής της πολιτικής στην παγκόσμια οικονομία και στην παγκόσμια ζήτηση. Δεν μπορεί η Ε.Ε. να λέει «κοιτάξτε πάμε χειρότερα, γιατί πάει χειρότερα η Κίνα». Γιατί εάν πάει χειρότερα η Κίνα έχει υποχρέωση η Ε.Ε. να πάρει μέτρα να το αντιστρέψει αυτό, γιατί η πολιτική της επηρεάζει την παγκόσμια οικονομία. Πρέπει να σας πω ότι αυτά τα είπα στο Eurogroup και είπα επιπλέον ότι όταν υπάρχουν τόσο χαμηλά επιτόκια στις Βόρειες χώρες, είναι δυνατόν να μην υπάρχουν επενδυτικά project με τόσο χαμηλά επιτόκια που να μην έχουν θετική καθαρά παρούσα αξία; που θα μπορούσαν να τονίσουν τη ζήτηση να βοηθήσει και την παγκόσμια οικονομία, αλλά και τις οικονομίες του Νότου; Είναι δυνατόν να μην υπάρχει πίεση προς τις χώρες του Βορρά που έχουν πλεόνασμα στο ισοζύγιο τρεχουσών συναλλαγών; Και αν το μείωναν αυτό το ισοζύγιο πάλι θα βοηθούσε και τον υπόλοιπο κόσμο, που πάει σε ύφεση και στην Ευρώπη; Γι’ αυτά έχουν τα κόμματα της Αντιπολίτευσης να πουν κάτι; Είναι κάτι που πρέπει να συνεχίζω να το λέω ή πρέπει να πηγαίνω στο Eurogroup και να έχω και μια εντολή απ’ όλες τις πτέρυγες της Βουλής; Να συνεχίζω να λέω αυτά τα πράγματα που λέω στο Eurogroup ή να λέω ότι καλά κάνουν τα κόμματα της Λαϊκής Δεξιάς και δεν αλλάζουν αυτήν την Ευρώπη; Θα ακούσω τα επιχειρήματα με πολύ μεγάλη προσοχή και μου φαίνεται θα είναι πολύ χρήσιμα στην Ολομέλεια της Βουλής, όταν επιστρέψω. Έβαλα και ένα άλλο θέμα στο Eurogroup, γιατί έγινε μια συζήτηση στην τελευταία συνεδρίασή του για όλους τους προϋπολογισμούς όλων των χωρών είτε είναι μέσα στην Ευρωζώνη είτε δεν είναι. Ήταν διάφορες κατηγορίες: ήταν οι οικονομίες που πήγαν πολύ καλά με τους δημοσιονομικούς κανόνες και δεν είχαν κανένα πρόβλημα. Κάποια άλλη κατηγορία ομαδοποίησης χωρών που είχαν κάποια προβλήματα και κάποιες άλλες χώρες που ήταν ιδιαίτερα προβληματικές, γιατί είχαν μεγάλα ελλείμματα. Και είπα σε εκείνη τη συνεδρίαση, ότι -αντιθέτως με αυτό που λέει η Κομισιόν-οι χώρες που έχουν μεγαλύτερη συμμόρφωση, άρα έχουν λιγότερο πρόβλημα, θα έπρεπε να έχουν λιγότερο έπαινο από αυτές που είναι στο όριο. Γιατί αυτές που είναι στο όριο βοηθάνε τη ζήτηση στο επίπεδο της Ε.Ε.- ενώ οι άλλες βοηθούν μόνο τον εαυτό τους- να πάρουν ένα μπράβο από την Κομισιόν. Και εμάς στην Ελλάδα και στις άλλες χώρες που είναι ελλειμματικές, αν αυτές οι άλλες χώρες που είναι τα «καλά παιδιά», είχαν πιο επεκτατική πολιτική, θα ήταν καλύτερος και πιο εύκολος αυτός ο προϋπολογισμός. Να συνεχίσω να το λέω αυτό το επιχείρημα ή να μην το λέω; Κα εδώ θα σας ακούσω με μεγάλη προσοχή και θα επανέλθω στην Ολομέλεια κύριε Βορίδη.\nΑλλά για όλα αυτά τα θέματα υπάρχει ένας επαρχιωτισμός στα κόμματα της Αντιπολίτευσης. Από την αρχή μας είπατε, ότι για την ελληνική κρίση μη λέτε ότι φταίνε συνέχεια οι ξένοι. Σωστό είναι αυτό. Δεν φταίνε για όλα οι ξένοι. Και πρέπει πολλά πράγματα να αλλάξουμε, αλλά να μην πάμε και στο άλλο άκρο και να μην έχουμε καμία συμβολή στο τι γίνεται στην Ευρώπη και τι γίνεται σε αυτήν την οικονομική και χρηματοπιστωτική αρχιτεκτονική. Για όλα αυτά πρέπει να έχουμε μια άποψη. Και όπως ξέρετε και αυτές οι προβλέψεις που σας είπα για την Ε.Ε., τώρα μάλλον θα χειροτερέψουν είτε λόγω του προβλήματος που έχουμε με τους πρόσφυγες είτε λόγω του προβλήματος που έχουμε με την τρομοκρατία. Και εκεί θα τεθεί ένα ερώτημα σε όλα τα κόμματα της Αριστεράς, της Δεξιάς, πώς θα αντιδράσουμε σε αυτά τα φαινόμενα. Με πλουραλισμό; Με ανεκτικότητα; Με δημοκρατία; Με αλληλεγγύη, που μας βολεύει ως Ελλάδα, όχι μόνο γιατί έχουμε αυτές τις αξίες, αλλά επειδή η αλληλεγγύη που θα φανεί μέσα από τους πρόσφυγες και μέσα από την αντιμετώπιση της τρομοκρατίας, μπορεί να επηρεάσει και την αλληλεγγύη στα οικονομικά, που τη χρειαζόμαστε τόσο πολύ; Αυτά είναι τα μεγάλα ζητήματα που θα επηρεάσουν και την πορεία αυτού του προϋπολογισμού.\nΑυτός ο προϋπολογισμός που σας καταθέτουμε δεν είναι επιτακτικός. Αυτό είναι σίγουρο. Το δέχομαι αυτό. Ούτε έχουμε πει ότι είναι επιτακτικός. Μου κάνει εντύπωση ότι η κυρία Μπακογιάννη το έβαλε αυτό το θέμα, γιατί εγώ πάντα νόμιζα ότι οι νεοφιλελεύθεροι θεωρούσαν ότι δεν πρέπει να είναι επιτακτικοί οι προϋπολογισμοί, γιατί η πραγματική ανάπτυξη έρχεται από προσφορά και από τις μεταρρυθμίσεις στην αγορά εργασίας, στην αγορά προϊόντων, αλλά φαντάζομαι ότι κάτι άλλο θα έχει στο νου της.\nΞέρουμε, όμως, επίσης ότι και η Αριστερά περίπου λέει το ίδιο. Εμείς δεν θεωρούμε ότι η μεγάλη ανάκαμψη θα έρθει μέσα από τη ζήτηση. Αυτό που θα κάνουμε θα ελευθερώσει τη ζήτηση, θα μας δώσει χρόνο, θα λειτουργήσει το σχέδιό μας και ο οδικός χάρτης, που θα έχει την ανακεφαλαιοποίηση των τραπεζών, την πρώτη αξιολόγηση, την αντιμετώπιση του χρέους, θα μας δώσει λίγο χρόνο, όπου η συμπιεσμένη ζήτηση θα ελευθερωθεί, αλλά αυτό θα είναι για να μπορούμε να παρουσιάσουμε το αναπτυξιακό μας πρόγραμμα το 2016 και εκεί θα είναι το μεγάλο τεστ αν η Ελλάδα θα μπορέσει να βγει από αυτή την κρίση με διαφορετικές πολιτικές.\nΔεν θα πω πολλά για την πρώτη αξιολόγηση. Σας είχα ενημερώσει στη Βουλή πού βρισκόμαστε. Να πω, όμως, για την ανακεφαλαιοποίηση και για το χρέος πριν πω κάποιες περισσότερες λεπτομέρειες για τον προϋπολογισμό.\nΑκούσαμε πάρα πολλά για την ανακεφαλαιοποίηση και πόσο καταστροφική ήταν αυτή η ανακεφαλαιοποίηση σε σχέση με τις πρώτες προηγούμενες ανακεφαλαιοποιήσεις. Να σας πω μερικά στοιχεία και μερικές προσεγγίσεις που ίσως είναι καλό να τις κρατάμε στο νου μας.\nΠρώτον, ότι το ελληνικό τραπεζικό σύστημα ολοκλήρωσε μια πολύ μεγάλη δύσκολη και σύνθετη διαδικασία. Οι κεφαλαιακές ανάγκες μετά από τη μετατροπή, πολλές φορές κάποιων ομολόγων σε μετοχές ήταν πάνω από 10 δισ.. Είναι πολύ μεγάλος αριθμός με οποιοδήποτε στάνταρ έχετε. Είναι πολύ μεγάλος αριθμός για την ελληνική οικονομία. Είναι πολύ μεγάλος αριθμός, δεδομένου ό,τι έχουμε πει για την ευρωπαϊκή οικονομία και είναι πολύ μεγάλος αριθμός, αν σκεφτείτε ότι και οι τέσσερις τράπεζες, έψαχναν για χρήματα την ίδια στιγμή.\nΔεύτερον και οι τέσσερις τράπεζες κατάφεραν να πάρουν και να καλύψουν το βασικό σενάριο. Δύο τράπεζες, η Alpha και η Eurobank, κατάφεραν να καλύψουν όχι μόνο το βασικό σενάριο, αλλά και το δύσκολο σενάριο. Δύο τράπεζες που ήταν σε μεγάλο ρίσκο μέχρι πριν από δέκα ημέρες να πάνε προς εκκαθάριση και η Εθνική και η Πειραιώς, το απέφυγαν αυτό.\nΤι μπορούσαμε και τι καταφέραμε να κάνουμε σε αυτές τις δύσκολες συνθήκες; Ξέρετε ότι για την τιμή, που τόσα ακούσαμε στη Βουλή και στη συζήτηση για τα capital controls την Τρίτη, με τον ευρωπαϊκό νόμο δεν μπορεί να την επηρεάσει ούτε το Κράτος ούτε οι ίδιες οι τράπεζες. Άρα δεν είναι κάτι που ήταν μέσα στην πολιτική μας, που θα μπορούσαμε να κάνουμε.\nΆρα, τούτων δοθέντων, ότι καταφέραμε να χρειαστούν από το Κράτος μόνο 5,7 δισ., ενώ εν δυνάμει έχουμε δανειστεί 25 δισ., είναι μια μεγάλη επιτυχία και μειώνει αντιστοίχως το χρέος. Είναι ένα ζήτημα τι θα γίνουν αυτά τα χρήματα, είναι ένα ζήτημα προς διαπραγμάτευση τι σημαίνει για το ταμείο ιδιωτικοποιήσεων και επενδύσεων για το οποίο θα μιλήσω ξανά όταν αυτό θα είναι ένα θέμα που θα συζητηθεί με τους θεσμούς.\nΤώρα θέλω να πω για την κρατική συμμετοχή στην ανακεφαλαιοποίηση.\nΤο πρώτο είναι, ότι 25% οποιασδήποτε έλλειψης κεφαλαίου θα προσφερθεί μέσα από νέες μετοχές.\nΤο δεύτερο είναι, ότι η συμμετοχή του κράτους θα είναι στην ίδια χαμηλή τιμή, άρα το άλλο μέρος του ίδιου νομίσματος που δώσατε τόσο μεγάλη έμφαση, ότι είναι εξευτελιστικά χαμηλά η τιμή, δίνει τη δυνατότητα στο 25% να έχει συμμετοχή σε αυτήν την τιμή.\nΕπιπλέον, η επιρροή που θα έχουμε στις τράπεζες συνεχίζεται και μέσα από το Cocos, αυτές που έχουν μετατραπεί, όπως στην περίπτωση της Εθνικής ή στις προνομιακές μετοχές στην περίπτωση της Eurobank.\nΠρέπει – και αυτό δεν το έχετε, είτε δεν το σημειώσατε, είτε ξεχάσατε να το σημειώσετε γιατί βιαζόσασταν να κάνετε κριτική - πολλές από αυτές τις μετοχές που έχουμε και στις τέσσερις τράπεζες που έχει το ΤΧΣ, έχουν το δικαίωμα βέτο σε όλα τα σημαντικά ζητήματα που αντιμετωπίζουν οι τράπεζες. Φαντάζομαι, ότι ξεχάσετε την Τρίτη να το αναφέρετε αυτό, όταν λέγατε ότι έχουμε δώσει όλες τις τράπεζες.\nΣυγκεκριμένα, στην Eurobank μετά από το Dilution έχουμε, παρόλα αυτά, κρατήσει 950 εκατομμύρια από προνομιακές μετοχές. Εκεί φαίνεται πόσο σωστή ήταν η απόφασή μας, όταν είχαμε την επιλογή να πάμε με τον παλαιό νόμο και να μετατρέψουμε τις προνομιακές μετοχές στον μέσο όρο της τιμής των τελευταίων δώδεκα μηνών ή να μην τις μετατρέψουμε και να είναι μέρος του Bay Link.\nΜετά από όλα αυτά και μετά τα αποτελέσματα που θα βγάλει η Εθνική Τράπεζα νομίζω, ότι θα έχουμε και αρκετά μεγάλο ποσοστό στην Εθνική Τράπεζα.\nΘα πω και κάτι τελευταίο, που είπα και χθες στην Επιτροπή. Πριν γίνει η διαδικασία της ανακεφαλαιοποίησης, έγραψα ένα γράμμα στους επικεφαλής και των τεσσάρων Τραπεζών, που τους είπα, ότι είναι πολύ σημαντική ηθική υποχρέωση να κάνουμε πρόσφορες μετοχές και στην εγχώρια αγορά.\nΜόνο δύο από αυτές τις Τράπεζες το έχουν κάνει και, από αυτό το βήμα νομίζω ότι όλοι πρέπει να πούμε, ότι και οι άλλες δύο Τράπεζες, που από ευγένεια δεν ονομάζω αυτή τη στιγμή, θα πρέπει γρήγορα στην ίδια τιμή να κάνουν προσφορά μετοχών στην εγχώρια αγορά. Πάλι αυτό είναι η άλλη μεριά του ίδιου νομίσματος της χαμηλής τιμής, γιατί μπορούν Έλληνες ιδιώτες να μπουν και να πάρουν μετοχές σε αυτή την χαμηλή τιμή.\nΠάμε τώρα στο θέμα του χρέους, που έχουμε και εδώ κάποιες μικρές διαφορές με τον Χρήστο Σταϊκούρα, ο οποίος μας είπε, ότι δεν είναι σωστό που θα είμαστε η πρώτη Κυβέρνηση που βάζει σοβαρά αυτό το θέμα. Μάλιστα αναφέρθηκε σε μια Έκθεση του Δ.Ν.Τ., η οποία λέει ότι ήταν βιώσιμο το χρέος μέχρι το 2014 και μετά άλλαξαν τα πράγματα. Βέβαια, δεν μας είπε ότι άλλαξαν τα πράγματα από το καλοκαίρι του 2014 μέχρι το καλοκαίρι του 2015. Άρα, μισή η περίοδος που ήταν ΠΑ.ΣΟ.Κ. - Ν.Δ. και μισή η περίοδος δική μας.\nΘα ήθελα να σας εξηγήσω την πολιτική του Δ.Ν.Τ. για να την καταλάβετε και να την καταλάβει και ο κ. Σταϊκούρας.\nΤο Δ.Ν.Τ. έχει το εξής πρόβλημα:\nΉξερε πολύ γρήγορα ότι το ελληνικό πρόγραμμα δεν βγαίνει.\nΉξερε, ότι για να βγει, έβγαλε «χαζά» πλεονάσματα για να μπορεί να πείσει, ότι αυτό το πρόγραμμα βγαίνει, όμως δεν μπορεί να το πει αυτό ανοικτά, γιατί δεν μπορεί το Δ.Ν.Τ. να συμμετέχει σε ένα πρόγραμμα που δεν είναι βιώσιμο.\nΟπότε αυτή η Έκθεση λέει, ότι μέχρι το καλοκαίρι του 2014 ήταν βιώσιμο - δεν το πιστεύει, αλλά το γράφει.\nΜετά από το καλοκαίρι του 2014 για να δείξει, ότι υπάρχει μια ισορροπία μεταξύ των κομμάτων και των κυβερνήσεων, λέει « το μισό κακό στο ΠΑ.ΣΟ.Κ. - Ν.Δ., τα μισό κακό στον ΣΥΡΙΖΑ» και γι αυτό πιέζει τους Ευρωπαίους να δώσουν μια πολύ γενναιόδωρη λύση στο ελληνικό χρέος.\nΑυτή είναι η πραγματικότητα. Η πραγματικότητα, από αυτή την Έκθεση του ΔΝΤ είναι ότι κρύβει το γεγονός ότι ποτέ δεν ήταν βιώσιμο το ελληνικό χρέος, και γι αυτό κρύβει επίσης ότι ήξερε ότι το PSI δεν δούλεψε και νομίζω, ότι όποιος έχει ασχοληθεί με την πολιτική του ΔΝΤ, θα έλεγε περίπου το ίδιο. Είμαι σχεδόν σίγουρος, όποιον αναλυτή ρωτήσετε ότι μετά από το 2011 και μετά από το PSI, το ΔΝΤ είχε αυτή την άποψη. Ότι πρέπει να γίνει και άλλη αναδιάρθρωση του χρέους, γιατί δεν είχε δουλέψει το PSI.\nΤο ΔΝΤ όταν κάνει αναδιάρθρωση του χρέους, όταν κάνει ένα πρόγραμμα τι είναι εκείνο που κάνει πρώτα; Πρώτα κάνει αναδιάρθρωση, μετά κάνει υποτίμηση και μετά κάνει το πρόγραμμα λιτότητας. Αυτό κάνει σε όλες τις άλλες χώρες. Εμείς, δεν είχαμε ούτε την υποτίμηση, αντιθέτως, είχαμε σφιχτή νομισματική πολιτική και δεύτερον, δεν έγινε αναδιάρθρωση πρώτα. Άρα έκαναν κάτι που δεν έχουν κάνει ποτέ και οι πιο πολλοί οικονομολόγοι ξέρουν ότι δεν θα βγει ποτέ. Γιατί όλη η λογική του ΔΝΤ είναι: Πρώτα κανείς την αναδιάρθρωση, μετά κανείς την υποτίμηση για να ισορροπήσει το σφικτό δημοσιονομικό και να υπάρχει χαλαρότητα νομισματική, και αυτή είναι η ελπίδα να ξεφύγει μια χώρα. Δεν συμφωνώ με αυτά τα προγράμματα, πριν πει ο κ. Καραθανασόπουλος τίποτα, αλλά αυτή ήταν η λογική. Αυτό το πρόγραμμα που είχαμε εμείς το 2010 δεν είχε ούτε καν αυτή τη λογική.\nΤι είναι, όμως, στην ουσία, ποιο θα είναι το πρώτο πράγμα που θα βάλει η κυβέρνηση ΣΥΡΙΖΑ-ΑΝΕΛ για να μην κοιτάμε προς τα πίσω; Ποια είναι η ουσιαστική λύση που θα πρέπει να συμφωνήσουμε ότι χρειάζεται η χώρα; Δεν μπορεί η χώρα και δεν θα πάει μπροστά η χώρα, αν, όπως λένε οι Αμερικανοί, « … κλωτσήσουμε τον τενεκέ κάτω στο δρόμο» [to kick the can down the road, σημαίνει να μεταφέρουμε την απόφαση/το πρόβλημα για αργότερα, για άλλη στιγμή]. Δηλαδή, αν οι επενδυτές όταν γίνει η συζήτηση μετά από την πρώτη αξιολόγηση, θεωρούν ότι η κρίσιμη στιγμή δεν είναι ο Ιανουάριος, ο Φεβρουάριος του 2016, αλλά είναι το καλοκαίρι του 2016 ή τον χειμώνα του 2016 ή το 2017, τίποτα δεν θα αλλάξει. Και δεν θα αλλάξει, γιατί αν οι ευρωπαίοι σου δώσουν μια λύση για δύο χρόνια, και το μεγάλο τεστ είναι μετά από δύο χρόνια, κανένας δεν θα επενδύσει παραπάνω από δύο χρόνια. Αν σου δώσουν μια λύση για τέσσερα χρόνια, θα επενδύσουν για τέσσερα χρόνια.\nΈτσι είναι η λογική των αγορών. Η λογική των αγορών είναι ότι εγώ επενδύω με έναν ορίζοντα, που ξέρω ότι έχω ένα καθαρό τοπίο και δεν περιμένω εκπλήξεις. Αν εσύ δώσεις μια λύση που το 2018 π.χ., θα είναι η μεγάλη απόφαση για το ελληνικό χρέος, τότε θα επενδύσουν όσοι επενδύσουν βραχυπρόθεσμα κι όχι αυτό που χρειάζεται στην Ελλάδα, δεν θα έχουμε την ανάπτυξη που περιμένουμε ,γιατί δεν θα έχουμε τις επενδύσεις που περιμένουμε και πάλι θα έχουμε μια οικονομική αβεβαιότητα, που θα επηρεάσει την πολιτική αβεβαιότητα και θα συνεχιστεί αυτός ο κύκλος. Αυτό είναι η βασική μας διαφορά: Ότι εμείς διαπραγματευόμαστε και θα διαπραγματευτούμε γι αυτό. Μέσα σ αυτό υπάρχουν πάρα πολλές λύσεις, άμα υπάρχει καλή πίστη. Δηλαδή, αυτό το πρόβλημα μπορεί να λυθεί με πολλές τεχνικές λύσεις, άμα υπάρχει καλή πίστη και αντίστροφα βέβαια, σε όλες τις λύσεις μπορεί να δει κάποιος πρόβλημα, αν δεν υπάρχει αυτή η καλή πίστη.\nΈχω ξοδέψει αρκετό χρόνο για αυτά τα ζητήματα, γιατί νομίζω ότι αυτό απαντά στο ερώτημα της κυρίας Μπακογιάννη για την στρατηγική μας, «πώς θα ξεφύγουμε από αυτή την κρίση». Για τα οικονομικά του προϋπολογισμού σας εξήγησα ήδη, για να καθησυχάσω τον κ. Καραθανασόπουλο ξανά, ότι δεν είμαστε Κεϋνσιανοί. Όπως σας έχω πει κι άλλη φορά, κύριε Καραθανασόπουλε, υπάρχει μια σύγκλιση πολλών νεοφιλελεύθερων και μαρξιστικών απόψεων τον τελευταίο καιρό, γιατί αν διαβάσετε οικονομολόγους σαν τον Larry Summers, που είναι ως καθεστώς στην Αμερική, λέει ότι «το μεγάλο πρόβλημα στην Ευρώπη και στην Αμερική δεν είναι ότι δεν υπάρχει χρηματοδότηση, δεν είναι ότι δεν υπάρχει ζήτηση, αλλά ;oti δεν υπάρχουν αρκετά κερδοφόρα projects». Δεν το λέει με τους όρους που θα το λέγατε εσείς ότι δεν υπάρχει ο ρυθμός κέρδους που χρειάζεται για να γίνουν επενδύσεις, αλλά αυτό λέει στην ουσία. Στην ουσία μας λέει, ότι χωρίς μια διαφορετική πολιτική με πολλές μεγάλες επενδύσεις, όπως έγιναν μετά τον B΄ Παγκόσμιο Πόλεμο σε υποδομές δεν θα ξαναβγούμε από αυτή την κρίση.\nΆρα, η ευρωπαϊκή Αριστερά οφείλει να οραματιστεί μια στρατηγική που προσπαθεί να απαντήσει με δικούς της όρους σε αυτό το πρόβλημα: ότι το κεφάλαιο και ο καπιταλισμός αυτή τη στιγμή έχει πάρα πολλά χρήματα που δεν επενδύονται. Ο Summers το λέει “savings”, δηλαδή ότι έχουμε υπερβάλλουσες αποταμιεύσεις. Εσείς θα το λέγατε διαφορετικά, αλλά δεν είναι πολύ διαφορετικό εάν το σκεφθείτε αυτό. Άρα, το ζητούμενο είναι, ποιο αναπτυξιακό μοντέλο μπορεί να έχει η Αριστερά που αρχίζει να πατά σε αυτά τα ζητήματα.\nΝα πω λίγα πράγματα για τις επενδύσεις που προσπαθήσαμε να προστατεύσουμε όσοι μπορούσαμε, μέσα στα όρια που έγιναν με τη συμφωνία. Οι δαπάνες του προγράμματος δημοσίων επενδύσεων του 2016 προβλέπεται να φθάσουν στα 6.750.000, αυξημένα κατά 350.000.000 ευρώ ή 5,2 σε σχέση με την εκτέλεση του 2015. Αυτή είναι μια σαφής ένδειξη της πρόθεσης της κυβέρνησης να προωθήσει την αναπτυξιακή πολιτική από το 2016 και έπειτα. Πολλά θα εξαρτηθούν όπως ξέρετε από το πόσο γρήγορα μπορούμε να φέρουμε κάποιες επενδύσεις μέσα από το σχέδιο Γιούνγκερ.\nΤο αφήνω αυτό για να πάω στα κοινωνικά κομμάτια, γιατί δεν έχω τόσο πολύ χρόνο. Είναι νομίζω αξιοσημείωτο για τις κοινωνικές προτεραιότητες της κυβέρνησης, ότι οι δαπάνες του 2015 για κοινωνική προστασία ήταν 500.000.000 σε σχέση με τους στόχους παρά τις δυσκολίες που έχουμε. Νομίζω ότι και το 2016 έχουμε και παρόμοιους στόχους, που προσπαθούμε να κρατήσουμε τον κοινωνικό προϋπολογισμό. Το ταμειακό ισοζύγιο του ενοποιημένου κοινωνικού προϋπολογισμού θα διαμορφωθεί για το 2015 σε έλλειμμα ύψους 950.000.000 ευρώ, έναντι στόχου ελλείμματος ύψους 898.000.000 ευρώ. Στον προϋπολογισμό για το 2016 προβλέπεται να διαμορφωθεί το έλλειμμα λίγο πάνω από τα 2 δις. Η απόκλιση αυτή οφείλεται κυρίως στην αύξηση δαπανών, που αφορούν προνοιακές παροχές, προμήθεια αγαθών και υπηρεσιών των δημοσίων νοσοκομείων. Αυτό δείχνει την προτεραιότητα της κυβέρνησης στη στήριξη της δημόσιας υγείας, ενώ παράλληλα λαμβάνονται μέτρα και στον περιορισμό της σπατάλης και τον εκσυγχρονισμό των διαδικασιών.\nΚλείνοντας, θέλω να πω λίγα πράγματα για τη φορολογία, γιατί και εκεί υπάρχουν πολλά μέτρα που προσπαθούν να δείξουν το κοινωνικό προφίλ της κυβέρνησης. Αν με ρωτήσετε γενικώς, αν υπάρχει μεγάλη και δύσκολη φορολογία, είναι προφανές ότι υπάρχει και ήταν από τα πράγματα που ήταν μέσα στη συμφωνία. Νομίζω όμως, ότι είναι λίγο παραπλανητική η εικόνα του προϋπολογισμού. Γιατί, όπως, ξέρετε, όταν διαπραγματευόμαστε για τη φοροδιαφυγή και τη διαφθορά, αυτά τα μέτρα που οι θεσμοί λένε παραμετρικά μέτρα, δεν μας επιτρέπουν να τα βάλουμε στον προϋπολογισμό. Αυτά είναι τα κακά νέα. Τα καλά νέα είναι όμως, όταν μας λένε για παράδειγμα : «απλοποιείστε το ΦΠΑ για να βοηθήσετε στην αντιμετώπιση της φοροδιαφυγής, αλλά μην προβλέψετε στον προϋπολογισμό, τι αναμένεται από αυτή την αύξηση της εισπραξιμότητας του ΦΠΑ». Τα καλά νέα είναι ότι αν και όταν υπάρχει αύξηση της εισπραξιμότητας θα μπορούμε να μειώσουμε τους συντελεστές του ΦΠΑ.\nΔεν έχω χρόνο να σας πω όλα τα πράγματα που έχουμε κάνει, που έχουν κοινωνικό αντίκτυπο και αναδιανεμητική πρόθεση στη φορολογία. Να πω μόνο λίγα, όπως, την αύξηση ορίων και την άσκηση ποινικής δίωξης για χρέη προς το δημόσιο, την αποσυμφόρηση της Δικαιοσύνης από υποθέσεις μικρής αξίας και την επιτάχυνση της διαδικασίας για οφειλές μεγάλους ύψους. Έχουμε την τροποποίηση του κώδικα φορολογίας εισοδήματος, ώστε να μην επιβαρύνονται με φόρο τεκμηρίων όσοι εμφανίζουν εισόδημα έως 9.500 ευρώ από μισθωτές υπηρεσίες ή από κεφάλαια ή από υπεραξία μεταβίβασης κεφαλαίου και έχουμε πάρα πολλά άλλα πράγματα. Η ουσία, όμως, είναι ότι στην είσπραξη των φόρων λύνονται πολλά πράγματα, τα αποτελέσματα των οποίων θα δείτε το 2016 και το 2017 και νομίζω ότι η εμμονή των θεσμών να μη μας επιτρέπουν αυτά τα ποσά να φανούν στον Προϋπολογισμό έχει κάποια σχέση με αυτά που είχαμε ακούσει από προηγούμενες κυβερνήσεις και προηγούμενες υποσχέσεις για την πάταξη της φοροδιαφυγής και της διαφθοράς.\nΚυρίες και κύριοι συνάδελφοι, δεν υποστήριξα και δεν πανηγύρισα. Έγινε μια συζήτηση την Τρίτη ότι πανηγυρίζω για τα capital controls και τον Προϋπολογισμό. Αυτός ο Προϋπολογισμός είναι ένας δύσκολος Προϋπολογισμός. Είναι κομμάτι της στρατηγικής του ΣΥ.ΡΙΖ.Α. και είναι μόνο ένα κομμάτι μαζί με όλα τα άλλα που προσπάθησα να σας πω, που είναι και η ανακεφαλαιοποίηση των τραπεζών και το κλείσιμο της πρώτης αξιολόγησης και η συζήτηση για το χρέος και το αναπτυξιακό μας μοντέλο, το οποίο, όπως ξέρετε, πρέπει να το παρουσιάσουμε το 2016. Δεν έχει κανένας υποχρέωση να πανηγυρίζει σε αυτές τις δύσκολες κοινωνικές συνθήκες, αλλά δεν έχει κανείς δικαίωμα να μην αναγνωρίσει ότι για πρώτη φορά έχουμε μια Κυβέρνηση με έναν οδικό χάρτη.\nΑν θα «της βγει» αυτός ο οδικός χάρτης, εξαρτάται από πάρα πολλά πράγματα. Μερικά πράγματα μπορούμε να τα επηρεάσουμε, πολλά πράγματα μπορούμε να τα σπρώξουμε, πολλά πράγματα μπορούμε να τα βελτιώσουμε, αλλά υπάρχουν και πράγματα που είναι εκτός της δικής μας επιλογής στην παγκόσμια οικονομία και στους συσχετισμούς δυνάμεων στην παγκόσμια πολιτική που θα επηρεάσουν το μέλλον αυτής της χώρας. Νομίζω, όμως, ότι αυτόν τον οδικό χάρτη αξίζει να τον συζητήσουμε για αυτό που είναι με επιχειρήματα και θα περιμένω αντεπιχειρήματα για όλη την γκάμα των θεμάτων που βάζει αυτός ο Προϋπολογισμός.


Είναι η Πιλμπάρα το αρχαιότερο μέρος στη Γη; - ΕΣΠΑ ΕΡΓΑΣΙΑ\nΕίναι η Πιλμπάρα το αρχαιότερο μέρος στη Γη;\nΑναρτήθηκε: 28 Μαρ στις 11:14\nΤου Νταν Άβιλα\nΧρονολογείται πριν από περίπου 3,6 δισεκατομμύρια χρόνια, η περιοχή Pilbara της Δυτικής Αυστραλίας φιλοξενεί τα απολιθωμένα στοιχεία των παλαιότερων μορφών ζωής της Γης.ΕΓΏ\nΤα τελευταία χρόνια, η επιστήμη επιβεβαίωσε αυτό που γνώριζαν πάντα οι Αβορίγινες Αυστραλοί, ο παλαιότερος πολιτισμός συνεχούς διαβίωσης στον κόσμο: η περιοχή Πιλμπάρα της Δυτικής Αυστραλίας είναι από τα παλαιότερα μέρη στη Γη.\nΗ Πιλμπάρα άρχισε να σχηματίζεται πριν από περισσότερα από 3,6 δισεκατομμύρια χρόνια και το απέραντο τοπίο της με βαθιά κόκκινα πίνδα και ατελείωτα πανοράματα, που εκτείνεται από τη δυτική ακτή έως τα σύνορα της Βόρειας Επικράτειας, είναι ένα αρχαίο, απαγορευτικό μέρος. Για όσους ταξιδεύουν στην περιοχή για πρώτη φορά, η αρχική αίσθηση του διαστήματος και της μοναξιάς μπορεί να είναι τρομακτική: είναι περίπου διπλάσιο από το μέγεθος της Μεγάλης Βρετανίας, αλλά με πληθυσμό μόλις 61.000, είναι μια από τις πιο αραιοκατοικημένες περιοχές στη Γη .\nΗ ιστορία συνεχίζεται παρακάτω\n(Πρόσβαση: Dan Avila)\nΟ αρχαιότερος φλοιός του κόσμου\nΟι επιστήμονες έχουν διαπιστώσει ότι οι τεράστιοι σχηματισμοί του Πιλμπάρα από πλούσιο σε σίδηρο βράχο, που σχηματίστηκαν πριν από την ύπαρξη του οξυγόνου και της ίδιας της ζωής, είναι το καλύτερα διατηρημένο παράδειγμα του αρχαιότερου φλοιού του κόσμου . Ενώ άλλες παγκόσμιες αποθέσεις σιδήρου πιστεύεται ότι έχουν σχηματιστεί σε παρόμοια εποχή, η επιφάνεια του Pilbara παραμένει άθαφτη και αδιατάρακτη από γεωλογικά κατακλυσμικά γεγονότα.\n«Το μοναδικό πράγμα για το τοπίο της Pilbara δεν είναι μόνο η ηλικία του, αλλά η απίστευτη κατάσταση διατήρησής του», δήλωσε ο Martin Van Kranendonk, καθηγητής γεωλογίας στο Πανεπιστήμιο της Νέας Νότιας Ουαλίας, ο οποίος έχει περάσει χρόνια χαρτογραφώντας και μελετώντας την Pilbara.\n(Πίστωση: Pete West)\nΟι αρχαιότερες μορφές ζωής της Γης\nΣύμφωνα με τον Van Kranendonk, ο βράχος Pilbara είναι τόσο αρχαίος που δεν περιέχει απολιθώματα στη δομή του, ωστόσο οι στρωματόλιθοι, τα απολιθωμένα στοιχεία των παλαιότερων μορφών ζωής της Γης, βρίσκονται πάνω του.\nΤο 1980, βρέθηκαν απολιθωμένοι στρωματόλιθοι ηλικίας 3,45 δισεκατομμυρίων ετών κοντά στο Marble Bar (φωτογραφία παραπάνω) στην Pilbara. Αυτές οι κοινότητες μικροβιακών κυανοβακτηρίων πρωτουπήρξαν όταν οι συνθήκες στη Γη δεν μπορούσαν να υποστηρίξουν καμία άλλη μορφή ζωής, χτίζοντας βολβώδεις δομές που μοιάζουν με ύφαλο καθώς απελευθέρωναν οξυγόνο μέσω της φωτοσύνθεσης.\nΑπίστευτα, ακριβώς νότια της Pilbara στην πισίνα Hamlin κοντά στο Shark Bay, το πιο εκτεταμένο σύστημα ζωντανών στρωματολιτών στον κόσμο εξακολουθεί να ευδοκιμεί , ακόμη και να αφρίζει, καθώς παράγει οξυγόνο στον υπεραλατώδη κόλπο. Αυτό είναι ένα από τα δύο μόνο μέρη στη Γη όπου υπάρχουν ζωντανοί θαλάσσιοι στρωματόλιθοι.\nΕξερευνώντας τον Κόκκινο Πλανήτη\nΤο 2019, επιστήμονες της Nasa διεξήγαγαν έρευνες στην Pilbara με τον Van Kranendonk για να τους προετοιμάσουν καλύτερα για το ταξίδι τους στον Άρη . «Πολλοί από αυτούς δεν είχαν δει ποτέ προσωπικά στοιχεία αρχαίας ζωής και αυτό πήγαιναν στον Άρη για να ψάξουν», είπε ο Van Kranendonk. «Έτσι, για αυτούς, ήταν πραγματικά μια εντυπωσιακή εμπειρία, να δουν και να κατανοήσουν τις λεπτομέρειες και την υφή των απολιθωμένων στρωματολιτών για να κατανοήσουν καλύτερα ποιες υπογραφές πρέπει να αναζητήσουν καθώς αναζητούν την επιφάνεια του Άρη για στοιχεία ζωής. “\nΠερισσότερο από την ηλικία του, οι χημικές ομοιότητες της σύνθεσης του βράχου σημαίνουν ότι το Pilbara είναι πολύ σχετικό με την προετοιμασία των επιστημόνων για την αποστολή στον Άρη. «Η σύνθεση αυτών των πετρωμάτων και η ποσότητα σιδήρου στην Πιλμπάρα είναι εκπληκτική και παρόμοια με τον Άρη», είπε ο Βαν Κρανεντόνκ, «γι’ αυτό είναι γνωστός ως ο Κόκκινος Πλανήτης».\nΜια υπόγεια έκπληξη\nΤο Pilbara μπορεί να είναι αδυσώπητο, ακραίο και μερικές φορές επικίνδυνο για τους κακώς προετοιμασμένους. Είναι επίσης απίστευτα όμορφο και αιχμαλωτίζει τη φαντασία επισκεπτών από όλο τον κόσμο.\nΑν και η περιοχή μοιάζει με ημίξηρη έρημο, μέσα της βρίσκεται ένα από τα πιο όμορφα εθνικά πάρκα του κόσμου. Λαξευμένο από τη γη από δισεκατομμύρια χρόνια αργής διάβρωσης, το απόκοσμο μεγαλείο του Εθνικού Πάρκου Karijini βρίσκεται βαθιά στα αρχαία φαράγγια και στα καθαρά χάσματα του, όπου εντυπωσιακοί καταρράκτες και κρυστάλλινες τρύπες βρίσκονται ανάμεσα στους γραμμωτούς βράχους.\nΓια τους επισκέπτες, αυτός είναι ένας παράδεισος με δροσερές πισίνες βράχου που τροφοδοτούνται από υπόγειες πηγές, πλούσια βλάστηση και άφθονη άγρια ζωή. Για τους επιστήμονες, τα φαράγγια στο Karijini προσφέρουν απαράμιλλη πρόσβαση σε φυσικά ανασκαμμένες διατομές πολυεπίπεδων βράχων που αποκαλύπτουν πολλά για τη Γη την εποχή που σχηματίστηκε αυτή η αρχαία γη. «Είναι τόσο όμορφο πράγμα· αυτά τα φαράγγια σου επιτρέπουν να κοιτάς κάτω μέσα από τα στρώματα του χρόνου», είπε ο Van Kranendonk.\nΜια φυσική πισίνα σπα\nΟι μόνιμοι ρέοντες καταρράκτες, οι υδρορροές και οι οάσεις που βρίσκονται εδώ δημιουργούν μόνο περισσότερο δέος δεδομένων των συνθηκών στο σκληρό εξωτερικό του Pilbara.\nΣαν μια αρχαία, μυστική στέρνα, η πισίνα του Spa έχει λαξευθεί από το βράχο από τη συνεχή ροή του νερού στην κορυφή του φαραγγιού Hamersley. Ο σχηματισμός που μοιάζει με λουτρό είναι σχεδόν εξ ολοκλήρου τυλιγμένος σε πολύχρωμο, λείο βράχο. Το απαλό βουητό του ρέματος που αναπληρώνει συνεχώς την πισίνα είναι ο μόνος ήχος σε ένα από τα πιο οικεία καταφύγια του Karjini.\nΤο κρυμμένο μυστικό της Αυστραλίας\nΤο μόνο κατάλυμα στο εθνικό πάρκο είναι το Karijini Eco Retreat που ανήκει σε ιθαγενείς . Τα ξημερώματα στο καταφύγιο είναι ξεχωριστά. Ο δροσερός, προ της αυγής αέρας είναι δυναμωτικός και ο χαμηλός φωτισμός που φιλτράρεται μέσω αιωρούμενης πλούσιας σε σίδηρο σκόνης διαποτίζει το χρώμα του τοπίου προτού ο πλήρης ήλιος του αργά το πρωί ξεβράσει αυτή την ένταση μέχρι τη δύση του ηλίου.\nΤη νύχτα, όταν υπάρχει μια συμβολή καθαρού ουρανού και χωρίς φεγγάρι, το Karijini είναι μια χώρα των θαυμάτων του σκοτεινού ουρανού τόσο για τους αστρολόγους όσο και για τους αστροφωτογράφους. Ο ξηρός αέρας και η έλλειψη φωτορύπανσης παρέχουν μια εκθαμβωτική εμφάνιση λεπτομέρειας στον Γαλαξία μας.\n«Το Karijini είναι ένας μοναδικός και εμβληματικός προορισμός της Αυστραλίας», δήλωσε η συνιδιοκτήτρια Marnie Shields, εξηγώντας ότι οι επισκέπτες συχνά ξεπερνιούνται από την ομορφιά, την προσβασιμότητα και την ποικιλομορφία της Karijini. «Ενώ η υπέροχη περιοχή αποκαλύπτεται στον υπόλοιπο κόσμο, εξακολουθεί να είναι ένα από τα πιο θεαματικά κρυμμένα μυστικά της Αυστραλίας».\nΤεράστια Συκιά, Φαράγγι Dale, κοντά στην πισίνα Fern\nΈνας συγκλονιστικός κόσμος αντιθέσεων\nΣύμφωνα με τον οδηγό Karijini, Pete West, η έντονη αλλαγή στο μικροκλίμα, την πανίδα και τη χλωρίδα σοκάρει τους περισσότερους επισκέπτες καθώς κατεβαίνουν από την άνυδρη επιφάνεια στα καταπράσινα φαράγγια.\n«Γίνεται πολύ γρήγορα εμφανές ότι υπάρχει ένα ξεχωριστό μικροπεριβάλλον στα φαράγγια», είπε. “Η χλωρίδα είναι εντυπωσιακά διαφορετική από την επιφάνεια, όπως οι μελαλεύκες, που είναι τα μεγαλύτερα δέντρα στην Πιλμπάρα. Απλώς δεν το βρίσκεις στην επιφάνεια, τις βλέπεις μόνο στα κρεβάτια του κολπίσκου. Μετά είναι οι λεπτές φτέρες , βρύα και η μεγάλη φυλλώδης συκιά (φωτογραφία παραπάνω). Είναι μια τέτοια αντίθεση, μέσα και έξω από το φαράγγι.”\nΗ παρουσία μόνιμου νερού στα φαράγγια είναι το θεμελιώδες δομικό στοιχείο του μικροπεριβάλλοντος του φαραγγιού που υποστηρίζει τα ψάρια, τις ιπτάμενες αλεπούδες και μια σειρά από αρπακτικά εκμεταλλευόμενα τις βέλτιστες συνθήκες. Η αφθονία των ερπετών είναι εκπληκτική, από μικρούς δράκους της ερήμου μέχρι πύθωνες μήκους έως και 5 μέτρων.\nΣημαντικός χώρος για γυναίκες\nΤο Karijini είναι επίσης ένα μέρος με σημαντική πολιτιστική σημασία για τους αυτόχθονες πληθυσμούς, με ορισμένες τοποθεσίες στο πάρκο να αναγνωρίζονται ως μέρη μόνο για γυναίκες και άλλες που είναι αυστηρά για άνδρες. «Υπάρχουν μέρη, για παράδειγμα, όπου οι γυναίκες θα πήγαιναν αν ήθελαν να μείνουν έγκυες και μέρη που θα επισκέπτονταν αν ήθελαν να έχουν δίδυμα», εξήγησε η ανθρωπολόγος Δρ Αμάντα Χάρις, η οποία έχει εργαστεί στην Πιλμπάρα με παραδοσιακούς ιδιοκτήτες.\nΗ πισίνα Fern Pool (φωτογραφία παραπάνω), που βρίσκεται σε ένα περιβάλλον που μοιάζει με terrarium στη γένεση του φαραγγιού Karijijni’s Dale, είναι ένα σημαντικό μέρος για γυναίκες για τους ντόπιους πληθυσμούς Banjima, αλλά σε αντίθεση με άλλους ιθαγενείς προορισμούς που απαγορεύουν παρεμβολές, όπως η απαγόρευση αναρρίχησης και η απαγόρευση του Uluru σχετικά με τη φωτογραφία σε περιοχές εντός του Kunku-Breakaways κοντά στο Coober Pedy , οι παραδοσιακοί ιδιοκτήτες της Karijini καλωσορίζουν όλους τους επισκέπτες, ζητώντας μόνο από τους επισκέπτες να σέβονται και να περπατούν ελαφρά.\nΈνας τόπος ανάπαυσης\nΟι επιστήμονες πιστεύουν ότι ο λαός Banjima και οι πρόγονοί τους χρησιμοποιούν το Karijini, που σημαίνει “λοφώδες μέρος” στις τοπικές γλώσσες των Αβορίγινων, ως τόπο συνάντησης εδώ και 30.000 έως 40.000 χρόνια. Οι νομαδικές φυλές της Pilbara διατήρησαν τη ζωή σε ένα απαιτητικό περιβάλλον με την καθημερινή συγκέντρωση πόρων απαραίτητη για την επιβίωση. Ο Karijini πρόσφερε ένα μέρος ανάπαυσης και ασφάλειας πόρων, καταφύγιο και μόνιμο νερό.\n“Το Karijini αναφέρεται από όλες τις γειτονικές φυλές ως τόπος συνάντησης, ως αρχαίος τόπος όπου διεξάγονται επιχειρήσεις, συγκεντρώνονται οικογένειες, κανονίζονται γάμοι, περνούν τα έθιμα. Αυτό συνεχίζεται ακόμα και σήμερα”, είπε ο West.\nΤο όρος Bruce (φωτογραφία παραπάνω), η δεύτερη ψηλότερη κορυφή της Δυτικής Αυστραλίας, βρίσκεται στην είσοδο του Karijini και έχει γεωλογική και γηγενή σημασία. Γνωστό ως Punurrunha στους αυτόχθονες πληθυσμούς, το βουνό είναι ιερός τόπος και εξαιρετικά σημαντικός στο νόμο των Αβορίγινων. Για την Banjima, αυτός είναι αυστηρά ένας ιστότοπος αποκλειστικά για άνδρες, με μερικές γυναικείες ηλικιωμένες να αρνούνται ακόμη και να κοιτάξουν την κορυφή καθώς περνούν. Οι επισκέπτες, ωστόσο, δεν περιορίζονται να φωτογραφίσουν ή ακόμα και να ανέβουν στην κορυφή.\nΤο Pilbara εξακολουθεί να αποκαλύπτει νέα μυστικά για τις πρώτες συνθήκες στη Γη και τη ζωή των πρώτων κατοίκων της περιοχής. Ενώ οι νέες ανακαλύψεις σχετικά με το πόσο καιρό η Πιλμπάρα κατοικείται συνεχώς εκπλήσσουν τους επιστήμονες, στους αυτόχθονες πληθυσμούς, είναι κάτι που γνώριζαν πάντα.\n«Επειδή γνωρίζουμε τη ζωή, ως λαός που πάντα γνωρίζαμε, η [ανθρώπινη] ζωή ξεκίνησε εδώ», είπε ο Γιντζιμπάρντι και ο Νγκαρλούμα, ο πρεσβύτερος και ιθαγενής ξεναγός της Πιλμπάρα, Κλίντον Γουόκερ. “Ο κόσμος ξεκίνησε εδώ, όλα ξεκίνησαν εδώ. Έτσι, από τη δική μας οπτική γωνία, ποτέ δεν πιστέψαμε ότι ήρθαμε από οπουδήποτε αλλού εκτός από εδώ και ότι δημιουργηθήκαμε σε αυτό το τοπίο από όντα πολύ πιο προηγμένα από εμάς, τα οποία επίσης μας δίδαξαν όλα τα η γνώση.”\nΚαταγραφές εξαφανισμένων μακρόποδων\nΝωρίτερα φέτος, ο Walker εξερευνούσε κατά την άμπωτη και βρήκε αρχαία πετρώματα που απεικονίζουν ίχνη καγκουρό στη διαπαλιρροιακή ζώνη της χερσονήσου Burrup της Pilbara. Πιστεύει ότι αυτό είναι το πρώτο τέτοιο υποβρύχιο εύρημα του είδους του οπουδήποτε στην Αυστραλία , που συγκεντρώνει σημαντικό επιστημονικό ενδιαφέρον. Εξήγησε ότι η τρέχουσα θεωρία προέλευσης είναι ότι αυτή η χάραξη πιθανότατα έγινε μετά την τελευταία εποχή των παγετώνων, όταν τα επίπεδα του νερού ήταν πάνω από 100 μέτρα χαμηλότερα, μεταξύ 7.000 και 18.000 ετών.\nΟ Walker χαίρεται που δείχνει στους επισκέπτες τοπική τέχνη βράχου που περιέχει σημαντικές εικόνες, όπως εξαφανισμένα μακρόποδα (φωτογραφία παραπάνω) και πιστεύει ότι πολλές ανακαλύψεις, τόσο υποβρύχιες όσο και στην ξηρά, δεν έχουν ακόμη γίνει.\n“Είναι τόσο αστείο, ακόμα και όταν κάνω περιοδείες, θα εξακολουθώ να βρίσκω πολλά νέα ροκ τέχνη στα ίδια μέρη που έχω πάει πολλές φορές”, είπε ο West. “Αλλά ακόμη και οι καλεσμένοι βρίσκουν πράγματα που δεν έχω ξαναδεί, ξέρετε. Είναι συναρπαστικό για όλους.”\nΈνα μαγικό μέρος\nΗ μαγεία του Pilbara βρίσκεται στις αρχαίες ρίζες του. Δεν υπάρχουν πλήθη, φράχτες, κτίρια ή άλλες επιβολές νεωτερικότητας. Ένα μέρος τόσο παλιό όσο ο χρόνος και οι φύλακες του που σας καλωσορίζουν να κάνετε το δικό σας ταξίδι ανακάλυψης.\n“Αυτό το μέρος είναι για αναζητητές, ξέρετε. Για φωτογράφους, για καλλιτέχνες, για ζωγράφους, γεωλόγους, λάτρεις της φύσης”, είπε ο West. “Το βλέπω αυτό σε ανθρώπους που έρχονται στο Karijini ιδιαίτερα. Καθώς περπατάτε μέσα από αυτά τα φαράγγια, είναι σίγουρο ότι θα τρέχετε με τα χέρια σας στους παλαιότερους βράχους που θα αγγίξετε ποτέ. Όταν το σκέφτεστε αυτό, τα προβλήματά μας, οι ανησυχίες μας, Οι φιλοδοξίες μας είναι σχεδόν άσχετες. Σου δίνει μια πραγματική αίσθηση προοπτικής. Νομίζω ότι είναι πολύ ωραίο.”\nΟικονόμου: Εξοικονόμηση χρόνου και κόστους μέσω πλατφόρμας προγραμματισμού ραντεβού με τις υπηρεσίες των Δήμων\nΕκτοξεύεται η ζήτηση για αεροπορικά ταξίδια στη Μεσόγειο


Ροδόπη: 5000 στρέμματα λιγότερα με καπνά καλλιεργήθηκαν φέτος - Γεωπόνος Τ.Ε. texnologosgeoponos.gr\nHome ΑΓΡΟΤΙΚΑ ΘΕΜΑΤΑ ΑΓΡΟΤΙΚΑ ΠΡΟΙΟΝΤΑ ΕΙΔΗΣΕΙΣ ΕΠΙΛΟΓΕΣ ΚΑΠΝΑ ΡΟΔΟΠΗ Ροδόπη: 5000 στρέμματα λιγότερα με καπνά καλλιεργήθηκαν φέτος\nΡοδόπη: 5000 στρέμματα λιγότερα με καπνά καλλιεργήθηκαν φέτος\ntexnologosgeoponos.gr 4:00 π.μ. ΑΓΡΟΤΙΚΑ ΘΕΜΑΤΑ, ΑΓΡΟΤΙΚΑ ΠΡΟΙΟΝΤΑ, ΕΙΔΗΣΕΙΣ, ΕΠΙΛΟΓΕΣ, ΚΑΠΝΑ, ΡΟΔΟΠΗ\nΟ πολύ καλός καιρός, η εξαιρετική ποιότητα, αλλά και τα λιγότερα στρέμματα που καλλιεργούνται σε σχέση με πέρσι είναι τα χαρακτηριστικά της φετινής καλλιεργητικής προσπάθειας των καπνοπαραγωγών της Ροδόπης.\nΜικρός καλλιεργητής καπνών στη Ροδόπη\nΣύμφωνα με τον πρόεδρο του Συνεταιρισμού Καπνοπαραγωγών, τον κο Εσάτ Χουσεϊν η φετινή παραγωγή είναι ποιοτικά εξαιρετική. Βοήθησαν οι καιρικές συνθήκες και η εμπειρία σε συνδυασμό με την προσπάθεια των καπνοπαραγωγών απέδωσε καρπούς. «Δεν είχαμε μπόρες και καταστροφές. Ο παραγωγός παρακολουθεί από κοντά και ποτίζει όσο χρειάζεται. Οπότε η ποιότητα είναι εξαιρετική. Ήδη, εκπρόσωποι μεταποιητικών εταιρειών γυρίζουν από χωριό σε χωριό κι αναγνωρίζουν το καλό ποιοτικό προϊόν» δήλωσε μιλώντας στην ΕΡΤ Κομοτηνής και στην εκπομπή «Καθημερινές Ιστορίες».\nΟ κος Εσάτ Χουσεϊν, φώτο αρχείο ΕΡΤ\n5000 στρέμματα λιγότερα λόγω φυγής των καπνοκαλλιεργητών\nΠολλοί από τους καπνοκαλλιεργητές έχουν εγκαταλείψει την καλλιέργεια μαζί και τον τόπο τους αναζητώντας εργασία στο εξωτερικό. Αποτέλεσμα αυτής της φυγής είναι φέτος να καλλιεργούνται 5000 στρέμματα λιγότερα. Πέρσι είχαν παραχθεί 6,5 εκατομμύρια κιλά, φέτος, αν θα παραχθούν 5.800 θα είναι ζήτημα. «Αγαπούν τη δουλειά, ξέρουν τη δουλειά, αλλά με τα έσοδα αυτά δεν μπορούν να καλύψουν τις ανάγκες της οικογένειας» δηλώνει ο πρόεδρος του Συνεταιρισμού. Έτσι, ο πληθυσμός των καπνοκαλλιεργητών της περιοχής γηράσκει. Αυτή τη στιγμή, όπως σημειώνει ο έμπειρος πρόεδρος του Συνεταιρισμού, κάτω από 50 ετών ελάχιστους παραγωγούς θα εντοπίσει κανείς στα χωράφια της περιοχής. «Ο πληθυσμός είναι γηρασμένος, κάθε χρόνο λιγοστεύουν, φεύγουν οι νέοι.» δηλώνει χαρακτηριστικά.\nΜένει στα χωράφια παραγωγή λόγω έλλειψης εργατικών χεριών\nΠρόβλημα αυτό το καλοκαίρι αποτέλεσαν και τα εργατικά χέρια. Οι λιγοστοί Βούλγαροι εργάτες που πέρασαν από το Τελωνείο του Προμαχώνα δεν κάλυψαν – ούτε καλύπτουν την ζήτηση με αποτέλεσμα πολύ παραγωγή να μένει στο χωράφι. «Μερικά καπνά θα μείνουν στα χωράφια σίγουρα» προβλέπει ο κος Εσάτ Χουσεϊν παίρνοντας τα μηνύματα της γύρω περιοχής. Αυτή τη στιγμή το 90% των «δεύτερων χεριών έχει τελειώσει και περνούν στο «τρίτο χέρι» με την αγωνία για τις τιμές από την πλευρά των παραγωγών να μεγαλώνει. Πέρσι είχαν πουλήσει 4,62 και πρόπερσι 5,10 ευρώ το κιλό.\nΠρώτος σε παραγωγή καπνού ο δήμος Αρριανών\nΤα σκήπτρα στην παραγωγή εξακολουθεί να τα διατηρεί ο δήμος Αρριανών όπου καλλιεργούνται περισσότερα από 30.000 στρέμματα, στο δήμο Ιάσμου 5000 και στο δήμο Κομοτηνής λιγότερα στρέμματα. «Πολλές φορές έχουμε παρουσιάσει το πρόβλημα. Είναι ένα προϊόν που εξάγεται έχει όφελος η πατρίδα μας, ας το στηρίξουν. Μειώθηκαν οι επιδοτήσεις, κάποιοι τις έχασαν τελείως λόγω μειωμένης παραγωγής. Η κυβέρνηση αν θέλει μπορεί να βοηθήσει. Πληροφορούμαστε ότι κάτι αντίστοιχο έκανε η κυβέρνηση της Βουλγαρίας» δηλώνει ο κος Εσάτ Χουσεϊν γνωστοποιώντας για μια ακόμη φορά το αίτημα των καπνο-καλλιεργητών: «Στρεμματική ενίσχυση ή ενίσχυση στην τιμή του κιλού» καταλήγοντας με τη σημείωση: «Εμείς πάντοτε λέμε την αλήθεια. Πάντα τονίζουμε την σημασία της ποιότητας. Έχουν αλλάξει πολλά, οπότε ας είναι σταθερή η ποιότητα.»\nΡοδόπη: 5000 στρέμματα λιγότερα με καπνά καλλιεργήθηκαν φέτος Reviewed by texnologosgeoponos.gr on 4:00 π.μ. Rating: 5\nΑΓΡΟΤΙΚΑ ΘΕΜΑΤΑ ΑΓΡΟΤΙΚΑ ΠΡΟΙΟΝΤΑ ΕΙΔΗΣΕΙΣ ΕΠΙΛΟΓΕΣ ΚΑΠΝΑ ΡΟΔΟΠΗ